EU postepeno ponovo otvara evropski vazdušni prostor (SETimes.com)\nEU postepeno ponovo otvara evropski vazdušni prostor 20/04/2010\nMinistri saobraćaja EU počeli su u utorak da dozvoljavaju ograničen vazdušni saobraćaj širom Evrope. Vazdušni prostor kontinenta trenutno je podeljen na zone, na osnovu količine vulkanskog pepela u svakoj od njih.\n(Razni izvori -- 19/04/10 - 20/04/10) Pepeo posle erupcije vulkana Ejafjalajokul na Islandu prizemljio je desetine hiljada letova za Evropu i iz nje. [Geti Imidžis]\nEvropski vazdušni prostor počeo je ponovo da se otvara u utorak (20. aprila) ujutru, šest dana nakon što je vulkan na Islandu poslao ogromne oblake pepela širom kontinenta. Zabrana letenja, koja je usledila posle toga, praktično je pretvorila Evropu u zonu neletenja. Evrokontrola -- agencija koja se bavi vazdušnim saobraćajem u 38 zemalja Evrope -- saopštila je da očekuje da će do 60 odsto letova predviđenih nad Evropom biti obavljeno u utorak. To saopštenje usledilo je posle dogovora od ponedeljka da se kontintent podeli na tri vazdušne zone, u zavisnosti od količine vulkanskog pepela. Prva zona, koja obuhvata region iznad vulkanskog oblaka, ostaje striktno zona neletenja, izjavio je Hoze Blanko, ministar javnih radova Španije, koja trenutno predsedava rotirajućim predsedništvom EU. U drugoj zoni, sa nižom koncentracijom pepela, biće dozvoljeni letovi koordinirani od strane zemalja članica EU, po savetu vazduhoplovnih eksperata. Treća zona, na koju nije uticala vulkanska erupcija, neće imati ograničenja. "Ne može da postoji kompromis u pogledu bezbednosti", izjavio je u ponedeljak komesar EU za saobraćaj Sim Kalas. "Sve odluke moraju da budu zasnovane na naučnim dokazima i analizama eksperata." Do sada nezabeleženo zatvaranje većeg dela vazdušnog prostora Evrope, dan nakon prošlonedeljne erupcije vulkana Eyjafjalajokul na Islandu, uzrokovalo je haos sa putovanjima i ostavilo, kako se procenjuje, sedam miliona putnika širom sveta bez mogućnosti putovanja. Sa više od 63.000 letova otkazanih u 23 evropske zemlje između četvrtka i nedelje, potvrđeni gubitak aviokompanija premašio je milijardu evra. Slični tekstoviLoading\nBugarska, čiji je vazdušni prostor bio delimično zatvoren tokom vikenda, saopštila je u ponedeljak da u utorak neće biti letova za zapadnu Evropu, dok su dozvoljeni letovi za istočne i južne delove kontinenta. Srpski mediji preneli su saopštenje nacionalne aviokompanije JAT Ervejz da je u ponedeljak polovina planiranih letova realizovana i da je vazdušni saobraćaj prema Rusiji, Grčkoj, Turskoj, Crnoj Gori, Makedoniji i južnoj Italiji u potpunosti obnovljen. Međutim, letovi za Britaniju, Francusku, Nemačku, Švajcarsku, Skandinaviju i druge zemlje zapadne Evrope i iz njih i dalje su bili zabranjeni. Potpuni uticaj krize tek treba da bude procenjen. Već se smatra da je veći po obimu i negativnim efektima na ekonomiju od prinudne suspenzije letova posle terorističkih napada na Njujork i Vašington 11. septembra 2001. godine, kada je vazdušni prostor Sjedinjenih Država bio zatvoren tri dana. Ovaj tekst naručio je SETimes.com.


Majica sa bratelama koje se u leđnom delu ukrštaju. | Modna kuća Luna\nMajica sa bratelama koje se u leđnom delu ukrštaju.\nŠifra artikla: 7361010\nMajica sa bratelama koje se u leđnom delu ukrštaju. Elastin viskoza od koga je napravljena garantuje da će Vam u njoj biti veoma udobno. Veoma lako se kompletira i sa suknjama i pantalonama, a lako ćete je nositi ispod svih sakoa i kargigana.


PODIGNUTA OPTUŽNICA PROTIV ČETVORICE MLADIĆA: Drakuli sude za pokušaj trovanja vođe "škaljaraca"\nVLASTA SE SAM TUKAO PROTIV 10 VELJINIH VOJNIKA Poznati detalji sukoba Belivuka 155\t155\nUŽAS U GRČKOJ, NASTRADAO SRPSKI TURISTA: Muškarac (53) iz Gornjeg Milanovca 85\t85\nPRVE FOTOGRAFIJE S MESTA UDESA U SEVOJNU: Prednji deo auta skroz smrskan, 8 21\t21\nKLJUČNI DOKAZI: Fotografije, svedočenja i tragovi krvi dovoljni za doživotnu 9\t9\nJelena Spasić\t 02.06.2020. 16:22h 16:30h\nViše tužilaštvo u Beogradu podiglo je optužnicu protiv Marka Drakule, Marijana Dimitrijevskog i Nemanje Milutinovića, zvanog Afri, zbog sumnje da su pripremali ubistvo navodnog vođe škaljarskog klana Jovana Vukotića, u vreme dok je on boravio u beogradskom Centralnom zatvoru!\nKako Kurir saznaje, četvrti osumnjičeni, koji je uhapšen s njima u decembru 2019, Nikola Jovanović optužen je za držanje oružja bez dozvole.\n- Drakuli, Dimitrijevskom i Milutinoviću na teret se stavlja da su pripremali ubistvo Vukotića, i to tako što su nameravali da ga otruju cijanidom - kaže sagovornik Kurira i dodaje da su sva četvorica odranije poznata policiji i da su hapšeni zbog drugih krivičnih dela.\nSvedočenje u Crnoj Gori Vukotić nije pucao na Tamaru Zvicer Jovan Vukotić je u vreme kada su osumnjičeni nameravali da ga otruju bio u ekstradicionom pritvoru u CZ. U februaru ove godine izručen je Crnoj Gori i trenutno je u pritvoru. Vukotića crnogorsko tužilaštvo sumnjiči, između ostalog, i za pokušaj ubistva Tamare Zvicer, supruge navodnog vođe kavačkog klana Radoja Zvicera, koji je u utorak ranjen u Ukrajini. U okviru istrage protiv Vukotića saslušan je policajac, koji je rekao da je 2016. u Kotoru bio očevidac pucnjave na Zvicerovu, kao i da Vukotić nije čovek koji je pucao.\nOni su, kako se sumnja, pokušali da u ručak koji je Vukotiću verenica donosila svakodnevno iz jednog restorana sipaju smrtonosni otrov. Podsetimo, sumnjivi muškarci obučeni u policajce devojku su presreli sivom "škodom", koju najčešće voze policijski inspektori, i to na putu do zatvora. Zaustavili su taksi u kom je bila i tražili da im pokaže šta nosi u kesama.\n- Pretresli su kese, ali tog dana ona nije nosila hranu i plan im je propao. Međutim, sumnjive muškarce, koji su imali policijske kape, odmah je prijavila policiji i oni su uhapšeni - kaže izvor.\nU "škodi" je tada, kako je Kurir pisao, nađen pištolj za koji nisu imali dozvolu, kao i supstanca za koju je kasnije veštačenjem utvrđeno da je cijanid - otrov bez ukusa, boje i mirisa, koji bi Vukotića ubio za manje od jednog minuta da je dospeo u njegovu hranu.\nUhapšeni, kako naš izvor otkriva, na saslušanju su tvrdili da nisu tačni navodi prijave da su nameravali da ubiju vođu "škaljaraca", pa je za istražitelje ostalo nepoznato da li ih je neko angažovao za likvidaciju.\n- Drakula, za kog se sumnja da je organizovao pripremu ubistva, navodno se branio da su se maskirali u policajce jer su nameravali da snimaju spot za Jutjub - podseća sagovornik.\n(Kurir.rs/J. Spasić/foto Printscreen, detectiv-info.com.ua)\njovan vukotictrovanjecentralni zatvoroptuznica\nOVO JE SRPKINJA POGINULA U BARU: Branislava otišla s prijateljicama na more, pa stradala u saobraćajnoj nesreći, UDARIO JE BMW 5\nVLASTA SE SAM TUKAO PROTIV 10 VELJINIH VOJNIKA Poznati detalji sukoba Belivuka i Miloševića čiji je SNIMAK UBISTVA potresao Srbiju 155\t155


Hotel Xanadu Mansion *****, Varadero, Matanzas, Kuba - Cubaism Ltd\nHotel Xanadu Mansion , Varadero, Matanzas, Kuba\nHotel Xanadu & Plaža\nUlaz u hotel Xanadu\nJezero pored Kompleksa hotela\nServis u restoranu hotela\nO Hotel Xanadu Mansion\nPalata Xanadu je sagradjena u dvadesetim godinama prošlog veka od strane milionera Irene du Ponta. Hotel poseduje teren za golf namenjem milionerovom ličnom ugodjaju i gleda na jednu od najlepših plaži na svetu.\nIme je dobio po egzotičnoj palati sagradjenoj od strane Kublaj Kana, legendarnog mongolskog ratnika i osvajača. Odlikuje se drvenim plafonom sa prefinjenim drvetom dovučenim čak iz Santiaga de Kube, finom oblikovanim gelenderima, dok je pod i kupatilo sagradjeno od kubanskog, italijanskog i španskog mermera.\nPalata ima 6 soba, svaka sa privatnim balkonom i klasičnim nameštajem. Čist vazduh, bujna vegetacija, mir i tišina su odlike okruženja hotela.


Sporno kako Vlada raspolaže parama iz budžeta Srpske - Istok\nSporno kako Vlada raspolaže parama iz budžeta Srpske\nPoslanik DNS-a u NS RS Aleksandar Glavaš, komentarišući rebalans budžeta skrenuo je pažnju na bespotrebno povećanje rashoda za korištenje roba i usluga za 11, 5 miliona КM. On je naglasio da je sporno i to da je od 200 miliona КM koje su dobijene od MMF-a, 21 milion potrošen na povećanje zaposlenih u javnoj upravi.\nКomentarišući povećanje u budžetu od novčanih kazni sa 21 na 28 miliona КM, odnosno za 7%, Glavaš je postavio pitanje i Vladi Srpske i resornoj ministrici na osnovu kojih kazni je došlo do ovakvog povećanja u budžetu.\nКomentarišući povećanje tekućih grantova Vlade Republike Srpske neprofitnim organizacijama za ogromnih 400%, Glavaš je naglasio da je toliko povećanje bespotrebno, te da su ti troškovi trebali biti planiranu i u budžetu, a ne u rebalansu.\nКomentarišući razliku u budžetima između Univerziteta u Banjaluci u Univerziteta u Istočnom Sarajevu, gdje je Univerzitet u Banjaluci dobio 13 miliona više, Glavaš je skrenuo pažnju i javnosti i Vladi Srpske da je Univerzitet u Istočnom Sarajevu ključ ostanka mladih ljudi u Republike Srpske te da je važnost ovog Univeriteta u mnogome veća od važnosti Univeriteta u Banjaluci.\nNEWER POSTStanivuković predao nove dokaze: Nakon ovoga moraju uslijediti hapšenja\nOLDER POSTO Semberiji neće odlučivati oni koji po pamet idu u laktaške Bakince


KRAJIŠNIK PORIČE ODGOVORNOST ZA NAORUŽAVANJE BOSANSKIH SRBA | Institute for War and Peace Reporting\nBivši predsednik parlamenta pokušava da izvesne ratoborne izjave stavi u kontekst vremena u kojem su nastale.\nMomčilo Krajišnik je ove sedmice porekao tvrdnje da je on imao važnu ulogu u uspostavljanju sistema uprave sa srpskom dominacijom, koji će kasnije biti odgovoran za koordiniranje kampanje etničkog čišćenja sprovedene u značajnom delu Bosne.\nOsim toga, bivši predsednik parlamenta bosanskih Srba je tokom druge nedelje svedočenja pred Haškim tribunalom pokušao da objasni i kako su izjave koje su njegove kolege davale uoči i tokom sukoba u Bosni pogrešno protumačene kao ratnohuškačke.\nPorekao je i optužbe da je sudelovao u naoružavanju srpskog stanovništva u Bosni.\nKrajišnik se tereti za genocid i niz drugih ratnih zločina, koji su tokom rata počinjeni nad ne-Srbima. Očekuje se da će njegovo svedočenje trajati nekoliko sedmica i da će predstavljati ključni deo njegove odbrane.\nOptuženi je pred sudom izjavio kako osnivanje srpske skupštine u Bosni 1991., neovisno o centralnom parlamentu koji je već postojao u Sarajevu, nije izvršeno u nastojanju da se uspostavi paralelna zakonodavna institucija. Po njegovim rečima, ta skupština je zapravo trebalo da se bavi pitanjima koja su bila od vitalnog interesa za srpsko stanovništvo u Bosni.\nKrajišnik je rekao i da je svim srpskim poslanicima u sarajevskom parlamentu preporučio da nastave da prisustvuju njegovim sednicama i da se bore za ono što je po njihovom mišljenju ispravno.\nRekao je i da je formiranje srpskih skupština na opštinskom nivou bio samo pokušaj da se spreči nadglasavanje lokalnih Srba od strane Muslimana i Hrvata.\nPredsedavajući sudija Alfons Ori (Alphons Orie) zatražio je od Krajišnika da pojasni da li se parlament bosanskih Srba nadao da će delovi Bosne pod srpskom upravom ostati u Jugoslaviji, ili je u to vreme postojao plan da se Bosna i Hercegovina reorganizuje u federalnu jedinicu podeljenu na zasebne entitete, formirane na etničkoj osnovi.\nOptuženi je odgovorio da je bio „potpuno šokiran“ kad je vidio koliko malo pažnje se pridavalo plebiscitu u novembru 1991. na kojem su bosanski Srbi glasali za to da ostanu unutar Jugoslavije. Dodao je i da su – nakon što su tadašnji srpski predsednik Slobodan Milošević i crnogorski predsednik Momir Bulatović stvorili novu jugoslovensku državu sačinjenu samo od njihove dve republike – bosanski Srbi „shvatili da moramo tražiti političko rešenje [zasnovano na] ostanku unutar Bosne i Hercegovine.”\nKrajišnik je takođe nastojao da osvetli “širi kontekst” u kojem su početkom devedesetih nastale i neke često citirane izjave ratnog predsednika bosanskih Srba, Radovana Karadžića, koji je - nakon što ga je Haški tribunal optužio za genocid - još uvek u bekstvu.\nPrva i možda najpoznatija među njima izrečena je u bosanskoj skupštini u Sarajevu, oktobra 1991. Tom prilikom je Karadžić rekao da će bosanski Muslimani i Hrvati, ako nastave da se zalažu za otcepljenje od Jugoslavije, „odvesti Bosnu i Hercegovinu u pakao, a muslimanski narod dovesti do istrebljenja, jer se u slučaju rata oni neće moći odbraniti“.\nKrajišnik je rekao kako je važno razumeti da se radilo o reakciji na govor koji je neposredno pre toga održao muslimanski političar Muhamed Filipović, koji je sačinio nacrt među-etničkog sporazuma u nadi da će ga potpisati muslimanski i srpski predstavnici. Sam Filipović, objasnio je Krajišnik, upozorio je da bosanski Muslimani, ukoliko ne budu podržali pomenuti dokument, rizikuju vlastito istrebljenje.\nKrajišnik se pred sudom osvrnuo i na govor u kojem je Karadžić rekao da bi Bosna imala koristi od postojanja odvojenih, etnički podeljenih sistema, u oblastima kao što su školstvo i zdravstvo, dodavši da „što više budu odvojeni, to bolje“.\nOkrivljeni je to odbacio kao „politički slogan bez prave namere“ i deo „marketinga“ sa ciljem da se muslimanski i hrvatski političari odvrate od insistiranja na nezavisnosti i upozore na posledice koje bi u tom slučaju mogle uslediti.\nTakođe je rekao da su i ostale, naizgled radikalne izjave poslanika srpske skupštine, zapravo bile puka „propaganda“ ili „filozofiranje“, dok su druge bile „dobronamerne“, „poetske“ ili naprosto „nesmotrene“.\nKrajišnik je potom porekao da je išta znao o nabavci oružja za bosanske Srbe pre nego što je izbio rat. Odbacio je navode iz optužnice po kojima je lično „ohrabrivao, pomagao ili vršio nabavku oružja ili njegovu distribuciju bosanskim Srbima“.\n„Srbi nisu nameravali nikoga da napadnu, oni su podržavali JNA“, objasnio je on, napominjući da je zadatak jugoslovenske vojske bio da obezbedi mir u Bosni.\nKrajišnik je istovremeno priznao da bosanski Srbi ipak nisu „sedeli skrštenih ruku“, i primetio da dokumenti koje je video po dolasku u Hag potvrđuju da su se potkraj 1991. i početkom 1992. Srbi zaista naoružavali.\nOn je, međutim, porekao da su se vlasti bosanskih Srba pripremale za rat, ili da su vršile raspodelu oružja među stanovništvom. „Da se to dešavalo, bilo bi logično da i ja budem upoznat s tim, ali uveravam vas da nije bilo tako“, rekao je on.\nKrajišnik je rekao i da je njegova Srpska demokratska stranka (SDS) iz različitih obaveštajnih izvora raspolagala saznanjima da se Muslimani i Hrvati snabdevaju oružjem.\nIako je Krajišnik najviši politički funkcioner bosanskih Srba koji se dosad pojavio pred sudom u Hagu, njegovo svedočenje u samoj Bosni za sada nije naišlo na ozbiljniji odjek.\nUrednik banjalučkih Nezavisnih novina, Dragan Jerinić, izjavio je za IWPR da ovo suđenje „trenutno nije najvažnija tema, jer su se ljudi umorili od Tribunala“.\nSa tom ocenom saglasan je i predsednik Helsinškog odbora za ljudska prava Republike Srpske, Branko Todorović. „U Bosni i Hercegovini praktično ne postoji interesovanje za ovaj slučaj – nema ga na naslovnim stranama, niti su izveštaji sa suđenja Krajišniku prva vest“, kaže on i dodaje: „Javnost je u potpunosti izgubila interesovanje za ovo suđenje, pa se čini da su mnogi ljudi potpuno zaboravili na Krajišnika.“


Konzorcijum G7 uputio inicijativu za izgradnju autoputa Banjaluka - Doboj - Akta.ba\nKonzorcijum G7 uputio inicijativu za izgradnju autoputa Banjaluka - Doboj\n19.01.2011. 11:01 / Izvor: Glas Srpske\nKonzorcijum G7, koji čine "Niskogradnja" i "Integral inžinjering" iz Laktaša, "Bijeljina putevi" iz Bijeljine, "Romanija putevi" iz Sokoca, "Hercegovina putevi" iz Trebinja, "Zvornik putevi" iz Zvornika i "GP Put" iz Istočnog Sarajeva, uputio je Privrednoj komori RS inicijativu za izgradnju autoputa Banjaluka - Doboj.\nPortparol Privredne komore RS Vladimir Blagojević rekao je "Glasu Srpske" da je ovaj konzorcijum poslao Privrednoj komori pismo namjere da svojim kapacitetima, kako tehničkim tako i finansijskim, izgradi autoput Banjaluka - Doboj, a po uslovima koje bi Vlada RS u smislu finansiranja obezbijedila sa stranim kompanijama.\n"Upravni odbor Privredne komore RS prepoznao je inicijativu koja može da doprinese razvoju privrede, a u skladu je sa Ekonomskom politikom RS za 2011. godinu, gdje bi preduzeća iz cijele RS mogla da rade i kroz taj posao pomognu razvoju i ostalih grana industrije, posebno u proizvodnji građevinskih i ostalih materijala", kazao je Blagojević.\nOn je istakao da je Privredna komora već uputila Ministarstvu saobraćaja i veza RS pismo podrške za ovaj konzorcijum.\n"Ovo podrazumijeva obavezu konzorcijuma da angažuje sve druge zainteresovane subjekte iz oblasti građevinarstva koji ispunjavaju uslove i raspolažu određenim kapacitetima za izvođenje radova kako bi građevinska operativa RS u što širem obimu učestvovala u realizaciji ovog veoma značajnog projekta za Republiku Srpsku", naglasio je Blagojević.\nVlada RS raskinula je krajem decembra ugovor o potkoncesiji između slovenačkog preduzeća CPM i "Mreže autoputeva RS" za izgradnju autoputa Banjaluka - Doboj, jer CPM, ni poslije naknadnog produženja roka, nije dostavio bankarske garancije Vladi RS\n#Mreža autoputeva RS


Baštenska garnitura Cuore: Baštenske garniture: SveZaKucu.rs Prodaja, Cena, Beograd, Srbija\nBaštenska garnitura Cuore\nKarakteristike proizvoda: Baštenska garnitura Cuore\nGarnituru čine četiri stolice i sto\nDimenzije: širina: 56 cm, dužina: 62 cm, visina: 94 cm\nMaterijal: čelična konstrukcija, petan\nTip: složiva stolica (jedna na drugu)\nDimenzije : prečnik ploče: 120 cm, visina: 76 cm\nDimenzije pre montaže: širina: 122 cm, dužina: 122 cm, visina: 15 cm\n- ram: aluminijum\nProizvod se isporučuje u rasklopljenom stanju. Nephodno je da ga sklopite postupajući u skladu sa uputstvom koje se isporučuje uz proizvod.\nOpis proizvoda: Baštenska garnitura Cuore\nSto iz ovog seta deo serije baštenskog nameštaja Artwood, koji ne zahteva održavanje i otporan je na vremenske uslove, tako da se može držati na otvorenom tokom cele godine. Nameštaj je izrađen od veštačkog drveta - sintetičkog materijala sa UV-zaštitom. Veštačko drvo je čvrsto, a izgleda prirodno i zato je ovaj nameštaj idealna kombinacija dobrog dizajna, funkcionalnosti i trajnosti.\nGarnitura sadrži sto okruglog oblika sa pločom od veštačkog drveta prečnika 120cm, i četiri stolice napravljene od čelika i petana.\nPrefinjen dizajn i materijal omogućavaju korišćenje ove garniture u bašti, dvorištu, na terasi, u kafiću, trpezariji ili kuhinji.\nIzdiktirajte operateru šifru proizvoda - šifra ovog proizvoda je: 33477\nSifra 33477, kolicina (za 1 komad kucate 1, za 3 komada 3), Ime i prezime, Adresu isporuke, Poštanski broj, Grad, Kontakt telefon, e-mail adresu (e-mail adresa nije obavezna)\nPrimer: Sifra 33477, 2, Pavle Milosevic, Obalska 18, 11000, Beograd, 063123123, pavmi@szk.com


Vesti online / Vesti / Svet / Partiji Le Penove potreban novac, možda se ponovo okrene Rusiji\n"Novac i kako ga nabaviti, pitanje je koje progoni predsedničku kandidatkinju krajnje desice u Francuskoj, Mari le Pen. Sada, kada blagajnig Nacionalnog fronta kaže da traga 'svuda' za 20 miliona evra, koliko je potrebno za predstojeće izbore, ona bi možda novac mogla da potraži u Rusiji - ponovo", smatraju analitičari, prenosi "Glas Amerike".\nMarin Le Pen: Kad bi nam Rusi bar ovoliko dali...\nNavodno neregularno finansiranje pokrenulo je više sudskih istraga i nekoliko zvaničnika i saradnika partije dovelo pred sudski proces. Takođe, pozajmica koju je 2014. dala ruska banka povećala je zabrinutost zbog mogućeg uticaja Rusije na francusku demokratiju.\n* Marin le Pen: Priznaću da je Krim deo Rusije\n- Partija je pozajmila devet miliona evra 2014. godine od male Prve češko-ruske banke, ali je bankovno odobrenje povučeno je ove godine. Druge ruske banke bi mogle da razmotre novu pozajmicu.\nRusija protežira ekstremnu desnicu u Evropi u sklopu kampanje izgradnje uticaja u Evropi, dok je zategnutost između Rusije i Zapada eskalirala zbog Ukrajine i građanskog rata u Siriji.\nNeki lideri poput Le Penove prijateljski su prihvaćeni u Moskvi i na događajima u ambasadi kod kuće. Šefovi mađarske antisemitske partije Jobik i austrijske Slobodarske partije takođe su bili na takvom putu.\nU sklopu promene stava u korist Rusije, neki umereni političari, od francuskog konzvervativca Fransisa Fijona, glavnog pretendenta na predsedničku poziciju, do američkog novoizabranog predsednika Donalda Trampa, simpatišu prijateljski pristup Moskvi.\nPostoji zabrinutost da bi svaki novi pokušaj da se zatraži pozajmica od ruskih banaka mogla da znači upravo to - da učini Francusku ranjivom na utica Kremlja.\nSVET "EU da se oslobodi američkog uticaja i ukine sankcije Rusiji"\nSVET "Uključivanje Krima u sastav Rusije je bilo zakonito"


(1) Sektor za koordinaciju pomoći Evropske unije koordinira planiranje, dodjelu i praćenje provedbe programa pomoći Evropske unije (Evropske unije i država članica EU) Bosni i Hercegovini.\n(2) U ostvarivanju utvrđene nadležnosti Sektor je odgovoran za:\n(a) koordinaciju aktivnosti na omogućavanju pomoći Evropske unije BiH, u skladu sa Strategijom integrisanja Bosne i Hercegovine u Evropsku uniju i obavezama koje proizilaze iz Evropskog partnerstva, Procesa stabilizacije i pridruživanja (SAP) i Sporazuma o stabilizaciji i pridruživanju (SAA);\n(b) koordinaciju aktivnosti na raspodjeli pomoći iz fondova Evropske unije i država članica, u skladu sa strateškim programima ekonomskog razvoja BiH i uz uvažavanje planova razvoja ekonomskih regija u BiH;\n(c) koordinaciju s Evropskom komisijom i njenom Delegacijom u BiH u cilju koordinacije, planiranja, programiranja, monitoringa, te interim i ex post evaluacije programa pomoći Evropske unije BiH;\n(d) koordinaciju sa svim predstavnicima ambasada država članica Evropske unije, koje pružaju pomoć BiH na bilateralnoj osnovi;\n(e) koordinaciju aktivnosti na izgradnji i operativnom funkcionisanju tzv. horizontalne koordinacije između Direkcije za evropske integracije, državnih institucija BiH i Delegacije Evropske unije u BiH;\n(f) koordinaciju aktivnosti na izgradnji i jačanju kapaciteta državnih institucija BiH da u tzv.vertikalnom pogledu koordiniraju i vrše praćenje i evaluaciju sprovođenja programa pomoći;\n(g) izgradnju sistema podrške “Državnom koordinatoru pomoći (NAC/DIPAK) u BiH” za saradnju sa glavnim državnim institucijama korisnicima pomoći, preko njihove unutrašnje strukture (voditelji projekata – VP-a sa saradnicima) i državnom institucijom zaduženom za upravljanje finansijskim sredstvima pomoći Evropske unije, u okviru DIS-a: državnim fondom (NF), sa državnim službenikom nadležnim za ovjeravanje (SO), te centralnom jedinicom za sklapanje ugovora i finansiranje (CJFU), sa državnim službenikom za ovjeravanje programa (SOP);\n(h) koordinaciju programa pomoći Evropske unije, koja se tiče prekogranične, transnacionalne i međuregionalne saradnje i njihove afirmacije u državnim institucijama, entitetima, kantonima, Brčko distriktu BiH, regionalnim razvojnim agencijama, lokalnoj upravi i predstavnicima građanskoga društva u BiH;\n(i) koordinaciju programa Zajednice i podršku relevantnim državnim institucijama za pristup i učestvovanje u ovim programima, kao i podršku svim ciljnim grupama unutar pojedinačnih programa za učestvovanje u njima;\n(j) koordinaciju aktivnosti i vlastito učestvovanje u izradi višegodišnjih akcionih programskih dokumenata (MIPD, MIFF), subsekventnih godišnjih planova te idejnih projekata;\n(k) učestvovanje u zajedničkim odborima za praćenje realizacije programa pomoći (JMC), te planiranje i provedbu monitoringa projekata u okviru DIS-a, u saradnji sa voditeljima projekata (VP) zaduženim za upravljanje programima pomoći;\n(l) sistematsko praćenje programiranja i realizacije pomoći i dostava prikupljenih zapažanja svim relevantnim partnerima, te ažuriranje baza podataka o pomoći Evropske unije BiH;\n(lj) koordinaciju, i, po potrebi, osiguranje vlastitih programa stručne obuke (u saradnji s ADS-om) za resorna ministarstva i druge potencijalne korisnike u cilju uspostave i razvoja njihovih kapaciteta.\n(3) Ostvarivanje nadležnosti Sektora obavlja se putem sljedećih unutarnjih organizacionih jedinica:\na) Odsjek za državni program pomoći Evropske unije BiH\nb) Odsjek za prekogranične, međunarodne i posebne programe pomoći Evropske unije BiH\nc) Odsjek za bilateralnu pomoć država Evropske unije BiH\nd) Odsjek za pružanje podrške za učestvovanje BiH u programima Zajednice\ne) Odsjek za monitoring/praćenje i evaluaciju


Rusija, Kina i Evropa — trougao procvata - 29.08.2015, Sputnik Srbija\nEvropa treba da zauzme kurs ka zbližavanju sa Rusijom i Kinom, piše bivši premijer Francuske Žan Pjer Rafaren u listu „Hafington post“. 29.08.2015, Sputnik Srbija\npolitika, vesti, rusija, svet, kina, francuska, evropska unija (eu)\n21:53 29.08.2015 (Osveženo: 16:19 05.10.2015)\nEvropa treba da zauzme kurs ka zbližavanju sa Rusijom i Kinom, piše bivši premijer Francuske Žan Pjer Rafaren u listu „Hafington post“.\nŠto više kritika i sankcija dolazi sa Zapada, Rusija se sve više okreće ka Istoku, primećuje Rafaren, i dodaje da neuspešni pokušaji svetskog rukovodstva da stabilizuje rast i nesposobnost Zapada da sprovede reforme međunarodnih institucija takođe stvaraju povoljne uslove za zbližavanje Moskve i Pekinga.\nPo mišljenju političara, Rusija i Kina imaju dovoljno zajedničkih tema i interesa. Glavna je zajednička neprijatnost zbog pritiska uz pomoć kojeg Amerika pokušava da odredi politiku čitavog sveta, a pre svega da utiče na Evropu.\n„I to u trenutku kada bi nemiri u čitavom svetu i ’rat‘ protiv terorizma trebali da ujedine velike sile“, navodi bivši francuski premijer. U takvim uslovima Evropa ima veliku odgovornost, smatra političar.\n„Glavni strateški argument je da je Kini i Rusiji potrebna jaka ’evropska‘ Evropa. Finansijska politika Pekinga pokazala je da on ne teži krahu evrozone, dok je Rusija pre svega protiv ’američke‘ Evrope“, piše bivši premijer, navodeći da Francuska više ne može da više da zabija glavu u pesak ako ne želi da izgubi prave strateške saveznike u narednim godinama.\nKako tvrdi Rafaren, trougao Evropa-Rusija-Kina može da postane trougao procvata, jer svaka njegova zemlja poseduje sopstvene ljudske i prirodne resurse i finansijske kečeve u rukavima, kao i potrebu za zapošljavanjem, prihodima i stabilnošću.\nPo njegovom mišljenju, danas je pitanje zbližavanja Rusije i Kine neraskidivo povezano sa nezavisnošću evropske politike i samospoznajom Evrope.


Dinkić: Tabloidi pozivaju na linč – Nadlanu.com\nDinkić: Tabloidi pozivaju na linč\nnadlanu Objavljeno 11. juna 2013. / 14:32:01 0\nMinistar finansija Mlađan Dinkić pozvao je danas predsednika Srbije Tomislava Nikolića da hitno sazove sednicu Nacionalnog saveta za bezbednost jer su se, kako kaže, pojedinci iz policije otrgli kontroli i zajedno sa tabloidnim novinama presuđuju i pozivaju na linč.\n“Važno je da političari koji vode ovu zemlju pokažu da država funkcioniše i da se pravo na pravdu ostvaruje u institucijama, a ne na ulici i putem tabloida”, navedo je Dinkić.\nU demantiju pisanja “Informera” da se sumnja da je upleten u “pljačku veka”, proneveru milijardi dolara iznetih na Kipar, ministar je naveo da je “javna tajna da postoje pojedinci u policiji koji plasiraju različite tekstove”.\nDinkić je takođe pozvao direktora policije Milorada Veljovića i tužioca Miljka Radisavljevića da pokrenu sve neophodne radnje i hitno istraže sve navode iznete u “Infomeru”.\nPredsednik Srbije Tomislav Nikolić neće sazvati vandrednu sednicu Saveta za nacionalnu bezbednost, na zahtev ministra finansija Mladjana Dinkića, jer pisanjem beogradskih listova ni na koji način nije ugrožena nacionalna bezednost Srbije, saopšteno je danas iz njegovog kabineta.\n“Predsednik Nikolić se nikada neće mešati u rad medija, kao što nije ni do sada, čak i kada je i sam bio predmet medijskih natpisa”, poručuju iz njegovog kabineta.\nmla?an dinkićtabloiditomislav nikolić


RS: Proizvodnja struje manja za pet posto od planirane - Klix.ba\nRS: Proizvodnja struje manja za pet posto od planirane\n17.12.2012. u 22:14\nUkupna proizvodnja električne energije u Republici Srpskoj u 2012. godini biće nešto manja u odnosu na prošlu godinu i za pet odsto manja u odnosu na plan - izjavila je generalni direktor "Elektroprivrede Republike Srpske" Branislava Milekić.\nMilekićeva je precizirala da hidroelektrane ostvaruju svega 79 posto planirane proizvodnje, dok termoelektrane imaju prebačaj plana za sedam odsto.\n"Smanjenje proizvodnje u hidroelektranama, te veći procenat učešća energije proizvedene u termoelektranama u ukupnoj proizvodnji, a s obzirom na činjenicu da je proizvodnja u termoelektranama skuplja, sigurno će se odraziti na rezultat poslovanja `Elektroprivrede Republike Srpske`. Međutim, zadržaćemo trend uspješnog poslovanja i ostvarićemo i ove godine pozitivan rezultat", rekla je Milekićeva za sutrašnje "Nezavisne novine".\nOna je navela da prioritet "Elektroprivrede" i Vlade RS-a nije veliki profit nego kvalitetno i sigurno snabdijevanje svih kupaca u Republici Srpskoj po povoljnim cijenama, te da će taj zadatak "Elektroprivreda" ispuniti i ove godine.\nMilekićeva je istakla da "Elektroprivreda Republike Srpske", uz "Elektroprivredu Srbije", ima najniže cijene električne energije u regionu.\nOna je navela da je u Republici Srpskoj prosječna cijena za kupca iz kategorije "industrija" 9,18 feninga po kilovat-satu, te je najniža za ovu kategoriju potrošača u okruženju, dok je gotovo na istom nivou kao u Srbiji.\nMilekićeva, koju su "Nezavisne novine" izabrale za privrednika godine, zaključila je da je "Elektroprivreda Republike Srpske" protekle godine, uprkos izuzetno nepovoljnim vremenskim prilikama, uspjela redovno da snabdijeva električnom energijom sve svoje potrošače, te pokrenula nekoliko kapitalnih projekata izgradnje novih hidroelektrana, čime stvara uslove za ekonomski razvoj Republike Srpske.\nOna je dodala da ovo preduzeće trenutno realizuje i nekoliko velikih projekata čija je svrha zaštita okoline, a u cilju stvaranja pretpostavki za opravdanu proizvodnju električne energije korištenjem energije vjetra, u "Elektroprivredi" se uz pomoć Vlade Republike Srpske, odnosno resornog ministarstva, obavljaju aktivnosti na polju istraživanja i mjerenja potencijala vjetra.


Započni svoju preduzetničku karijeru, Be Smart and Start! - UNBOX Hab\nPreduzetništvo je kod mladih u poslednje vreme postalo izuzetno aktuelna tema i to iz više razloga, od kojih je najupečatljiviji, ali ujedno i najporažavajući nezaposlenost. Prema istraživanju koje je na kraju prošle godine sprovela Krovna organizacija mladih Srbije, “Mladi i preduzetništvo”, procenat nezaposlenih mladih u Srbiji iznosi 20% od ukupnog nezaposlenog stanovništva, te je pokretanje ličnog biznisa postala naizgled jedina alternativa za one koji žele nešto da rade, ali su iz nekog razloga sprečeni.\nMogućnost za samozaposlenjem, uticanje na neke socio-psihološke probleme koji nastaju zbog nezaposlenosti, kao i promovisanje inovativnosti koje doprinose razvoju ekonomije same države, predstavljaju samo neke od benefita preduzetništva. Nažalost, iako postoji puno dobrih razloga za podsticanje preduzetničkog duha kod mladih, i dalje je problem nedovoljna informisanost, te i oni koji bi želeli da se oprobaju u tome ne mogu, jer ne znaju ni kako ni odakle da počnu. Na sreću, organizacija Aegee-Niš je prepoznala važnost ove teme, te je odlučila da se njome pozabavi u okviru projekta „Be Smart and Start“!\n„Družeći se sa mladima i s obzirom da se bavim volonterstvom već sedam-osam godina, smatram da ova tema predstavlja budućnost, ne samo kod nas nego svugde u svetu“, rekao je Mladen Stojinović, predsednik organizacije Aegee- Niš. Prema njegovim rečima, iako je svugde prisutno, u Srbiji se, u poređenju sa ostatkom sveta, manje govori o preduzetništvu i to pogotovu na jugu, jer se u našoj zemlji generalno sve više fokusira na sever, iako je veliki broj svetski poznatih stučnjaka niškog porekla.\n„Mislim da u našem gradu postoji veliki, ali stvarno veliki broj kvalitetnih ljudi koji tek treba da krenu da se bave u nekim novim poljima, šta god to bilo. Preduzetništvo može da obuhvata bilo šta i kad si preduzetnik sam si svoj gazda, a pritom možeš da se snalaziš i imaš pasivan prihod da živiš život kako želiš“. Takođe, Mladen ističe i da je preduzetništvo važno jer kroz njega ljudi mogu lepo da se snađu finansijski, ali i da budu srećni time što se bave. Upravo zbog toga je i došlo do stvaranja projekta „Be Smart and Start“ namenjenog razvoju preduzetničkog duha kod mladih. Ali, kako je sve počelo?\nNaime, sama ideja je nikla pre nekih 7 godina u okviru upravnog odbora organizacije, tako što su se njeni članovi preko prijatelja susreli sa ovom temom i zaključili da bi ona mogla biti izuzetno interesantna. Takođe, kako u to vreme u Nišu nije bilo sličnih konferencija, došli su na ideju da naprave jednu, koja će mladim ljudima pokazati kako da pokrenu svoj biznis. Ove godine, obrađivale su se teme u vezi sa volonterizmom, aktivizmom, emocionalnom inteligencijom, marketingom i menadžmentom. Međutim, pre svih njih, prva na redu bila je motivacija kao ključna tema s kojom je i sama konferencija počela.\nPrema Mladenovim rečima, prvi predavač, profesor Milan Petrović, je postavio ton cele konferencije i uspeo da motiviše učesnike da krenu makar i malo da razmišljaju u pravcu preduzetništva, što je i sama suština čitavog događaja. „Ukoliko makar jedan od učesnika krene da razmišlja i da se bavi kasnije preduzetništvom, mi smo uspeli u ovome što smo uradili“. A kako je izgledala organizacija samog događaja?\nNaime, neki organizatori i volonteri su prvi put dobili priliku da se oprobaju u nečemu kao što je organizacija konferencije, te su na taj način i oni sami preuzeli inicijativu i pokazali značaj preduzetničkog duha. „Kao i svaka organizacija, svaki projekat, prvo pravilo je šta god može da krene po zlu, ići će i tako se vodim ja i ceo moj tim, ali hvala Bogu nije bilo takvih problema. Što se tiče samih organizatora, dosta njih se nisu nikada bavili volonterizmom, kamoli da nešto organizuju, ali smo ih bacili u vatru i na kraju je sve bilo okej. Naravno, uvek bude malo treme, malo nervoze itd, ali evo, baš juče smo sumirali utiske i mogu da kažem da su svi zadovoljni“.\nIako je konferencija baziran na buđenju svesti mladih o preduzetništvu, ovaj događaj nudi i veštine značajne za život generalno, kao što su pre svega motivacija i rad na sebi, ali i promovisanje neformalnog obrazovanja koje će, prema Mladenovom mišljenju, uskoro postati možda i važnije od formalnog.\n„Osim formalnog obrazovanja, neformalno obrazovanje je isto bitno, ako ne, mogu reći da će kroz 5 do 10 godina biti čak i bitnije. Fakultet jeste bitan, ne kažem da nije, ali osim fakulteta mora da se bavi i drugim stvarima. Znači, šta god ga interesuje, zanima, volonterizam ili bilo šta, da radi nešto što voli i ono što ga ispunjava“. Uz to, Mladen ističe da će, ukoliko učesnici s konferencije izađu razmišljajući u tom smeru, on i ostali organizatori biti zadovoljni, jer je baš to i ideja „BSS“-a.\nNemojte brinuti ukoliko ste propustili ovako sjajan događaj! Uvek je tu sledeća godina 😉 , a i on svakako nije jedini koji Aegee-Niš organizuje! Mladen nam je otkrio još par projekata koji će se realizovati ubrzo, kao što su “Summer University” u kojem studenti iz različitih zemalja širom Evrope dolaze u Niš kako bi naučili nešto o našoj kulturi. Potom, Dani mentalnog zdravlja u kojima mladi mogu od stručnjaka da čuju zbog čega je ono važno i zašto ne sme da ostane “tabu” tema, ali i “Habla with moi”, projekat u kome se Erasmus učenici koji borave u Nišu okupljaju u neki dogovoreni lokal i zajedno sa našim sugrađanima razgovaraju o svojim kulturama.\nUkoliko ti sve ovo zvuči super, onda nastavi da nas čitaš za više informacija, ali i zaprati organizaciju Aegee-Niš na društvenim mrežama kako bi uvek bio/bila u toku sa svim onim što spremaju!\nTags : KonferencijaMladipreduzetništvonezaposlenostinovativnostmotivacijapreuzimanje inicijative


ODRŽAN SEMINAR: “PČELA = BIODIVERZITET”\nODRŽAN SEMINAR “PČELA = BIODIVERZITET”\nUdruženje građana VELESOVA VIZIJA iz Beograda, uz podršku Centra za ekologiju Privredne komore Beograda i Sekretarijata za zaštitu životne sredine Gradske uprave grada Beograda, organizovalo je seminar na temu: “Pčela = biodiverzitet”, u Privrednoj komori Beograda.\nIstoimeni projekat, u okviru koga se realizuje seminar, jedan je od 25 projekata koje sufinansira Evropska unija kroz Fond za projekte Dunavskog regiona – START, što potvrđuje koliko je ova tema od interesa za celu Evropu, a i globalno.\nProjekat se bavi fenomenom masovnog i misterioznog nestajanje pčela - Collony Collapse Disorder (CCD), koji naučnici još uvek nisu u stanju da objasne, ali je već obavljeno dovoljno naučnih istraživanja koja su potvrdila iste nalaze, a to je da se ova pojava može direktno povezati sa upotrebom pesticida iz grupe neonikotinoida. Evropska komisija je od decembra 2013. zabranila upotrebu ovih pesticide na svojoj teritoriji na dve godine, do kraja 2015. kada će zabrana ponovo biti razmotrena.\nPartneri Velesove vizije u projektu su Univerzitet iz Graca, Udruženje pčelara Šavnik i Veterinarski institut Republike Srpske „Dr Vaso Butozan”. Cilj projekta je da se napravi uporedna analiza stanja u Srbiji, Crnoj Gori i Bosni i Hercegovini, a uz pomoć austrisjkog partnera koji je jedan od lidera u istraživanjima na ovu temu.\nPored informisanja javnosti o ovoj pojavi, izlaganja eminentnih stručnjaka o temama iz oblasti ishrane pčela, selekcije, bolesti i nametnika pčelinje zajednice, itd. imaju za cilj da interesnim stranama, a pre svega pčelarima, pomognu u poboljšanju vitalnosti pčela koje su najvažniji oprašivači i čije bi nestajanje imalo nesagledive posledice: "Ako pčele nestanu, ljudima će ostati još samo 4 godine života. Kad nema pčela - nema više oprašivanja, nema više biljaka, nema više životinja, nema više čoveka” (Albert Anštajn).


Devojčice ŽFK Sloga 036 sutra dočekuju ekipu Šapca - Ozonpress :: internet portal\nDevojčice ŽFK Sloga 036 sutra dočekuju ekipu Šapca\nTag: fudbal, Šabac, ženski\nJuniorke kraljevačkog ŽFK Sloga 036 dočekuju ekipu Šapca, a utakmica će biti odigrana sa početkom u trinaest časova na stadionu u Jarčujaku, najavljeno je na konferenciji za novinare.\nPrema rečima šefa stručnog štaba ekipe pored Ibra, Dejana Đilasa, protivnice su veoma nezgodne.\n„Uprkos tome, očekujem dobru igru naših devojčica kao u prethodna dva kola. Obe ekipe za sada imaju stoprocentni učinak, Šabac gol razliku sedamnaest prema jedan, a mi petnaest prema nula“, precizirao je on.\nSportski direktor Sloge 036, Zoran Krljar je izrazio očekivanje da će mreža u Jarčujaku ostati netaknuta.\n„Sutra nam predstoji teška utakmica protiv odlične ekipe Šapca, međutim, iskreno se nadam da ćemo nastaviti pobednički ritam. Jedna od prednosti je činjenica da se igra na domaćem terenu pa koristim priliku da pozovem sve ljubitelje najvažnije sporedne stvari na svetu da dođu i bodre naše juniorke“, rekao je Krljar.\nKapitenka Sloge 036, Jovana Paunović je obećala da će ona i njene saigračice dati sve od sebe da upišu još tri boda.\n„Nadam se i sutra dobroj igri naše ekipe, kao što je slučaj od početka prvenstva. Trudićemo se maksimalno jer smatram da posedujemo dobru energiju i timski duh koji bi trebalo da rezutiraju uspehom u predsojećem susretu“, kaže Paunović.\nZavršena Evro liga\nBilijarski spektakl u Čačku


► Pričard: Srbija ima punu podršku Velike Britanije na putu evrointegracija\nKako se navodi u saopštenju, Pričard je to izjavio na sastanku članova stalne delegacije Narodne skupštine, na kojem se diskutovalo o kontrolnom mehanizmu parlamenta nad izvršnom vlašću.\nPričard je rekao da je bez obzira na to što Velika Britanija izlazi iz Evropske unije, unapređenje bilateralne saradnje Srbije i Britanije od velike važnosti, uzimajući u obzir tradicionalno prijateljske odnose dve zemlje.\nŠefica delegacije Stefana Miladinović istakla je da skupština ima izrazitu kontrolnu ulogu i da se ta kontrola obavlja kroz 20 skupštinskih odbora kojima resorna ministarstva podnose izveštaje svaka tri meseca.\nRazgovaralo se i o Berlinskom procesu kao i stanju položaja nacionalnih manjina u zemljama regiona.\nNa skupu je ocenjeno da skupština ima "snažan i prožet partnerski odnos sa OEBS-om, koji joj pruža podršku kroz niz aktivnosti i projekata u okviru samog parlamenta, ali i u regionalnim projektima".\nvelika brianija /


Srbija i NATO: Za i protiv vojne neutralnosti\nDok se u Čikagu održava NATO samit, na kom učestvuju zvaničnici 61 države, Evropske unije i Ujedinjenih nacija, Srbija na ovom sastanku nema svoje predstavnike. Glavni razlog za to je što je Srbija proglasila vojnu neutralnost pa se postavlja pitanje koliko dugo će biti u tom statusu i šta gubi pozicijom van NATO saveza.\nVojni analitičar Aleksandar Radić, urednik biltena „Defence and security“, rekao je za RSE da se na sastanku u Sjedinjenim Američkim Državama definiše bezbednosna budućnost sveta i da vojnom neutralnošću Srbija ne može napred jer na duži rok taj koncept nije održiv.\n„Vojna neutralnost je apsurdno rešenje i ono je bilo rezultat nečega što bi se moglo nazvati političkim inatom koji je bio vezan za status Kosova i Metohije. Ta priča je odavno istrošena i već smo morali da pronađemo neko rešenje na kom bi smo mogli da gradimo srpsku bezbednosnu budućnost. Ako su svi u NATO da bi smo mogli da dođemo u situaciju da sa njima razgovaramo na istom nivou moramo i sami da se pridružimo. Jednostavno nemamo izbora. I što vreme više bude odmicalo, i sa rešavanjem statusa u tom vojnom savezu Makedonije, Bosne i Hercegovine i Crne Gore, Srbija će biti okružena NATO državama i dospeće u potpunu izolaciju“, ocenjuje Radić.\nSevernoatlantska alijansa otvorena je za članstvo Srbije, ali poslednja istraživanja iz aprila govore da je 70 odsto građana protiv toga, dok je „za“ 10 odsto onih koji bi imali pravo glasa na eventualnom referendumu.\nPolitički analitičar Branko Radun kaže da postoje jaki argumenti da Srbija ostane u statusu vojne neutralnosti.\n„Glavni razlog je psihološki. Država koja želi da se učlani u savez koji ju je bombardovao i oduzeo joj deo teritorije neće dobiti poštovanje od članica NATO. Time bi automatski izgubila samopoštovanje, ali i poštovanje svih drugih država“, kaže Radun.\nIako manje od pet odsto građana Srbije ima poverenje u NATO, Aleksandar Radić kaže da se mora ići ka tom vojnom savezu jer je zbog neutralnosti država u situaciji koja je na strateškom nivou izrazito nepovoljna zbog toga što nema mogućnosti koje bi imala kao član kluba Severnoatlantske alijanse.\n„Naprosto, sa nama više niko neće sarađivati. U praksi ćemo vrlo brzo videti gubitke. Jer nećemo moći u delo da sprovedemo planove da imamo regionalni školski centar, jer imamo znanje i najkompletniji sistem razvoja oružanih snaga, pa do gradnje niza drugih regionalnih centara kao što su oni za za mirovne misije i obuku kadrova za atomsko-biološko-hemijsku odbranu. U svim tim granama zemlje NATO će se okretati članicama tog saveza. Mi već sada imamo situaciju da se zaobilazi naša Vojna akademija zbog činjenice da smo van saveza“, navodi Radić.\nMost ka EU\nSa druge strane, Branko Radun tvrdi da bi ulazak u NATO u vremenu ekonomske krize bio veliko opterećenje za državni budžet.\n„Zemlje Evropske unije koje su van NATO imaju manja izdvajanja za odbranu. Ono iznosi otprilike 2,8 procenata za one koje su u NATO strukturama, dok je 1,8 za one koje nisu, a kod nekih to iznosi samo jedan procenat. Ako NATO garantuje regionalnu bezbednost Srbija će se onda, kao na primer Švajcarska, osećati bezbedno u takvom okruženju. A ne moramo da plaćamo cenu ulaska u tu bezbednosnu organizaciju“, kazao je Radun.\nSrbija je od 2006. godine članica programa Partnerstvo za mir, koje je uglavnom prva stepenica ka članstvu u NATO savezu, ali je do danas koristila malo mogućnosti koje on pruža. Zagovornici članstva kažu da bi ulaskom u NATO Srbija najefikasnije zaštitila nacionalne, ekonomske i bezbednosne interese.\nAleksandar Radić zaključuje da je jasno da bi taj korak trebalo da bude najveći strateški interes Srbije prvenstveno zbog toga što je to most ka Evropskoj uniji.\n„Nijedna zemlja u tranziciji nije ušla u Evropsku uniju a da prvo nije postala članica NATO saveza. Zbog posebnosti istorije Balkana u prethodnih više od dvadeset godina mislim da se podrazumeva da će svaka država prvo morati da uđe u NATO i pruži bezbednosne garancije da bi mogla da bude deo EU. To nije formalni uslov, ali gotovo je nazamislivo da se pronađe model kako da Srbija i druge zemlje Zapadnog Balkana postanu deo evropske zajednice bez prethodnog ulaska u taj vojni savez,“ rekao je Radić.\nPrema istraživanju Ipsos stratedžik marketinga, polovina građana je za ulazak Srbije u Evropsku uniju, dok od političkih partija najveća podrška za evrointegracije dolazi iz Liberalno demokratske partije i Demokratske stranke.


Problemi sa emocijama - Psihoterapeut.rs\nProblemi sa emocijama\t2019-02-03T16:36:38+00:00\nForum Život Pita › Category: Depresija, Zastoj, loše Raspoloženje... › Problemi sa emocijama\nKako se osloboditi potisnutog bola,zapravo da li mozemo sami sebi malo olaksati?Pre par meseci sam prekinula sve kontakte sa osobom u koju sam bila zaljubljena;medjutim,ljutnja me je dugo drzala.\nOsetila sam i bol u nekim trenucima ali sam ljutnju dugo odrzavala tako da sam izgleda potisnula bol kada je trebalo i njega da prozivim kroz tu situaciju jer\nsam se izgleda plasila pravih osecanja, imala sam neke odbrambene mehanizme koji su me navodno stitili.\nKao rezultat toga postala sam nekako potistena i imam poteskoca u pronalazenju posla,i bolove koji mi se fizicki pojavljuju,kao pojacani bolovi u glavi zbog\nproblema sa sinusima i bolovi u stomaku.\nZapravo se plasim da cu se utopiti u bolu ako se prepustim tom osecaju.Da li je bezbedno osecati bol kada nailazi i prepustati se tom osecaju dok god bude potrebno kada smo sami(bez necije podrske) i da li je tacno da ce se taj bol nestati kada smo ga u potpunosti proziveli,ako je istina da iz nas izlazi samo ono sto je u nama?\nŽeleo bih da pohvalim Vašu potrebu da razumete suštinu Vaših trenutnih emocija i potreba, kao i želju da u tome pronađete sebe i mesto Vašeg rasta i razvoja. Potrebno je mnogo hrabrosti dozvoliti bol prekrivenu ljutnjom i besom. Potrebno je mnogo iskrenosti prema sebi da u taj bol gledamo, sada kada ljutnja polako jenjava.\nPrirodno je ljutiti se nakon iznevernih očekivanja, prirodno je i osetiti bol, nakon gubitka velike ljubavi. Kao i ljutnja, Vaša trenutna bol ima svoje mesto u širokom spektru emotivnih iskustava koja hrane Vašu dušu. Takođe, prirodno je da sebe želite zaštititi od preplavljujućeg bola, koji za razliku od ljutnje, čini da se suočimo sa gubitcima, da se ponovo prepustimo nepoznatom, da tražimo, pa i da patimo. Priroda bola je osamljivanje i povlačenje, jer tada najbolje možemo i osetiti govor bola i mesta u nama na koje nam ukazuje. To su trenuci kada nam zapravo ne trebaju saveti, ni “izvlačenje” drugih. Pogledajte imate li Vi oko sebe ljude koji će samo biti tu, da čuju i razumeju Vašu bol, bez potrebe da je promene. To su značajni drugi koji su Vam možda u ovom trenutku potrebno, ako osećate da tu bol ne možete izdržati sami. Psihoterapija je dobar način za kreiranje jednog ovakvog odnosa koji Vam može pometi da bolje sagledate i čujete sebe.\nLjiljana replied 1 year ago\nPomoglo mi je da razumem neke stvari u vezi bola kada nas tisti.Dosla sam do nekog zakljucka da je neophodno da pustimo da osetimo bol kad god se pojavi.A kada je taj bol jaci (kada nam je neka situacija mnogo znacajna pa zbog nje patimo ili ako se bol javlja kao gomila bola prikupljenog od ranije kada smo ga izbegavali) onda je bolje da se kroz taj proces prolazi uz pomoc psihoterapeuta.


Hrvatski predsednik Ivo Josipović izjavio je danas da Slovenija ne ucenjuje Hrvatsku u sporu o vraćanju novca hrvatskih štediša bivše Ljubljanske banke, koji već više od dve decenije opterećuje odnose zvaničnog Zagreba i Ljubljane.\n"Mislim da će rešenje biti kompromisno i da će moći da se okarakteriše kao pravedno za obe strane", rekao je Josipović novinarima upitan ucenjuje li Slovenija Hrvatsku rešenjem koje nije u interesu Zagreba, s obzirom na kratke rokove za hrvatski ulazak u\nJosipović je izrazio uverenje da će se "vrlo skoro naći" zajednički jezik i da će slovenački parlament ratifikovati na vreme hrvatski pristupni ugovor.\nZbog spora u vezi sa vraćanjem novca hrvatskim štedišama bivše Ljubljanske banke Slovenija je jedina država članica EU koja nije počela ratifikaciju hrvatskog pristupnog ugovora sa EU.\nSituaciju dodatno otežava politička kriza u Sloveniji, jer bi u slučaju skorog raspuštanja slovenačkog parlamenta Hrvatska gotovo sigurno ostala bez ratifikacije, a samim tim bez očekivanog ulaska u EU 1. jula.\nZvanična Ljubljana i Zagreb različito gledaju na rešavanje problema vraćanja novca štedišama Ljubljanske banke, takozvane "prenesene štednje".\nMinistri spoljnih poslova Hrvatske i Slovenije Vesna Pusić i Karl Erjavec sinoć u Briselu nisu postigli rešenje, ali su najavili da će se ponovo sastati 6. februara u Sloveniji.


POZNATA AVIOKOMPANIJA OTKAZALA LETOVE ZA SARAJEVO TOKOM LJETA 2021. GODINE | Hayat.ba\nPOZNATA AVIOKOMPANIJA OTKAZALA LETOVE ZA SARAJEVO TOKOM LJETA 2021. GODINE\nAvio-kompanija "Qatar Airways" odgodila je planove za nastavak letova od Dohe do Sarajeva i Skoplja tokom ljeta 2021. godine.\nLetovi za oba grada obustavljeni su u martu prošle godine i trebali su biti obnovljeni 25. oktobra, ali su naknadno odgođeni do kraja marta ove godine.\nProdaja karata sada je zaustavljena do početka zimske sezone 2021./2022., od 30. oktobra, javio je portal “Exyuaviation”.\nKatarski avio-prijevoznik nudi jednokratne veze do Sarajeva i Skoplja preko Zagreba, Beograda, Beča i Istanbula u saradnji s kompanijama “Air Serbia”, “Croatia Airlines”, “Austrian Airlines” i “Pegasus Airlines” tokom cijelog ljeta.\nIstovremeno, niskotarifni prevoznik “Wizz Air” bazirat će avion “Airbus A320” u Sarajevu od 20. maja i uvesti devet novih linija, osim postojeće usluge ka Budimpešti.


Safet Oručević : Neki ljudi žive i spavaju u NDH-ziji – Top Portal\nsreda 19 decembar 2018 / 8:04\nSafet Oručević, bivši gradonačelnik Mostara i direktor Centra za mir, povodom obilježavanja Dana oslobođenja Mostara – 14. februara, kazao je za N1 da „neki ljudi žive i spavaju u NDH-ziji i još se nisu probudili iz nje“.\n„Poradit ćemo svi na tome i ja ću lično poraditi da se ponosimo Partizanskim spomen – grobljem. Isto kao što se ponosimo Starim mostom, da se ponosimo i ovim spomenikom“, kazao je Oručević.\n„To je sramota onih koji predstavljaju ovaj grad, sramota onih koji vode politiku ovog grada. Da ne bih izgovorio puno ružnih riječi, treba promijeniti stvari. Mislim da će se promijeniti, ovo urediti, postoje vrlo odgovorni ljudi koji na tom projektu rade“, naveo je on te dodao:\n„Neki ljudi žive i spavaju u NDH-ziji i još se nisu probudili iz nje. Taj neki neprežaljeni model poraza u Drugom svjetskom ratu još nose i usađuju u nove generacije, nažalost. Moramo mijenjati svijest, večeras ćemo na Starom mostu upaliti svjetla za 14. februar, svim nastradalima u ratu. Nadati se da će ovaj fašizam koji se malo ukorijenio u jednoj strukturi polako da iščezne“, poručio je bivši gradonačlenik Mostara.\nPolaganjem cvijeća na spomen -ploču palim borcima u Blagaju te ispred biste narodnog heroja dr. Safeta Mujića u Mostaru, Udruženje antifašista i boraca Narodnooslobodilačkog rata (UABNOR) Mostar počelo je obilježavanje Dana oslobođenja Mostara – 14. februara.\n„U Evropi se 9. maj obilježava kao Dan pobjede nad fašizmom, a ovdje nas uče da se treba stidjeti 14. februara kada smo mi, tri mjeseca prije Evrope, dobili slobodu, kada smo pobijedili fašizam i istjerali ga iz grada“, naglasio je Đulić.\nInače, u povodu 73. godišnjice oslobođenja Mostara od fašizma u Drugom svjetskom ratu, UABNOR je organizirao manifestaciju „Dani antifašizma u Mostaru“ koja se održava od 12. do 17. februara.


Svako domaćinstvo će moći da prodaje svoj sir, mleko - Bolja Zemlja\nSvako domaćinstvo će moći da prodaje svoj sir, mleko\nU narednih nekoliko meseci, prema rečima Ministra poljoprivrede Branislava Nedimovića, resor će napraviti koncept po kome će svako domaćinstvo moći da registruje i prodaje svoje proizvode na svom gazdinstvu.\n“Država će da obezbedi 50 odsto novaca za opremu koja je neophodna domaćinstvima koja se bave preradom mleka, sira, ili grožđa dok će za devastirana područja biti izdvojeno “65 odsto povraćaja.” – izjavio je Nedimović.\nCilj je da se stvore takvi zakonski preduslovi gde će proizvođači moći svoje proizvode da prodaju na licu mesta, uz to, poštujući kriterijum bezbednosti hrane.\nU subotu, na otvaranju prvog festivala hrane i vina ” Vinski park” u Sremskoj Mitrovici, Nedimović je najavio da će država pomoći vinarima u stvaranju vinskih soba u kojima mogu da prave i prodaju robu na licu mesta.\nPrethodni tekstProkuplje – najveći proizvođač višanja u Srbiji, izvozi u SAD i EU\nSledeći tekstBolja zemlja za 02.07.2017.


Izvor: Mondo, 13.Feb.2018, 15:04\nNovopazarac Nuhi B. (30), pravosnažno osuđen na šest godina zatvora zbog silovanja devojke sa smetnjama u razvoju S.P. (28), uhapšen je i prosleđen na izdržavanje kazne.\nČetvorica osuđenih za isto delo kao i Nuhi i dalje su u bekstvu, saznaje radio Sto plus.\n"Nuhija je, po poternici Osnovnog suda u Novom Pazaru, uhapsila Granična policija 9. februara na aerodromu 'Nikola Tesla' u Beogradu i on je upućen na izdržavanje >> Pročitaj celu vest na sajtu Mondo << kazne u KPZ u Nišu", kazao je portparol Osnovnog suda Edin Hodžić.\nVečernje novosti: Osuđen jedan od silovatelja devojke sa smetnjama u razvoju\nUhapšen osuđeni za silovanje devojke sa smetnjama\nBeograd, Novi Pazar -- Novopazarac N.B. (30), pravosnažno osuđen na šest godina zatvora zbog silovanja devojke sa smetnjama u razvoju, uhapšen je i prosleđen na izdržavanje kazne...Ostala četvorica osuđenih za isto delo i dalje su u bekstvu, saznaje radio Sto plus..."Njega je, po poternici Osnovnog...


Plojovićeva: SDA i BDZ neodgovorne - Sandžak Haber - Sandžačke Internet Novine\nNaslovnaSandžakNovi PazarPlojovićeva: SDA i BDZ neodgovorne\nPlojovićeva: SDA i BDZ neodgovorne\nPredstavnici odoborničkih grupa Stranke demokratske akcije i Bošnjačke demokratske zajednice nisu se odazvali pozivu predsednice Skupštine grada Novog Pazara, povodom održavanja zajedničkog sastanka zakazanog za 8.april ove godine.\nPoziv je uredno upućen šefovima odborničkih grupa, pisanim putem i posredstvom telefonskih kontakata, stoji u saopštenju koje potpisuje predsednica Skupštine Sadija Plojović.\n„Ovakvim ponašanjem šefovi dveju odborničkih grupa pokazali su neodgovornost prema Skupštini grada, u čijem bi radu trebalo da učesvuju u skladu sa izbornom voljom građana.Smatram da sve odborničke grupe koje su na prijethodnim izborima dobile povjerenje građana bi morali da preuzmu odgovornost za rad Skupštine, jer je jedan od osnovonih zadataka opozicije da kontroliše delovanje vlasti, stoji u saopštenju predsednice Skupštine grad aSadie Plojović.\nU prethodnom sazivu, opozicija je aktivno učestvovala u radu lokalnog parlamenta, te ne vidim razlog za bojkot upućenog poziva. Kao predsednica Skupštine apelujem da odbonici Stranke demokratske akcije i Bošnjačke demokratske zajednice učestvuju na zasedanjima i daju doprinos konstruktivnom radu Skupštine.\nOd ovakvog ponašanja najviše koristi bi imali građani Novog Pazara, što i jeste obaveza svih učesnika u izbornoj trci iz 2012. godine, kojima su birači dali odborničke mandate kaže se u saopštenju predsednice Skupštine Sadije Plojović.\nPrethodni tekstBurch univerzitet stipendira studente iz Sandžaka\nSledeći tekstUhapšen zbog falsifikovanja dokumentacije


Faktor | Muškarac iz Stanara uhapšen zbog izrade i unošenja kompjuterskih virusa i pranja novca\nObjavljeno: 21.09.2020. u 08:48\nPolicajci MUP-a RS-a sa partnerskim agencijama za sprovođenje zakona iz Velike Britanije realizovali su međunarodnu akciju usmjerenu na osobe koje izrađuju i unose kompjuterske viruse.\nNakon višemjesečne istrage u okviru koje su identifikovane osobe koje su kreirale maliciozne programe, te ih distribuirali putem specijalizovanih platformi na internetu, uz saglasnost Okružnog javnog tužilaštva u Doboju, a po naredbi Osnovnog suda u Doboju, uhapšen je R. P. iz Stanara.\nOn se sumnjiči da je počinio krivično djelo izrada i unošenje kompjuterskih virusa i krivično djelo pranje novca. Pretresom stambenih i drugih prostorija koje koristi R. P. u Stanarima pronađeno je i oduzeto više komada različitih mobilnih telefona, računara, tablet, više komada prenosnih memorija, SIM kartica različitih telekom operatera iz Evrope i svijeta, uplatnice, isplatnice i evidencije koje se mogu dovesti u vezu sa navedenim krivičnim dijelima, kao i oko 37.000 KM u raznim apoenima konvertibilnih maraka i eura. Također je blokiran bankovni račun na kojem se nalazi oko 46.000,00 KM.\nIstragom je utvrđeno da je osumnjičeni zajedno sa osobama sa područja istočne Evrope unosio kompjuterske viruse oštećenima sa područja Velike Britanije, SAD-a i drugih zemalja zapadne Evrope i svijeta, sa svrhom kreiranja mreže zaraženih računara ("Botnet") nakon čega su kontrolisanom upotrebom mreže zaraženih računara vršili napade (DDoS, Ransomware) s ciljem stjecanja protivpavne imovinske koristi.\nNakon kriminalističke obrade, uz saglasnost postupajućeg tužioca OJT Doboj, uhapšeni je pušten na slobodu, dok će protiv njega nadležnom tužilaštvu biti podnešen izvještaj o izvršenom krivičnom djelu, saopćio je MUP RS-a.\nUoči izbora u SAD-u


[PREMIUM] Najava Premier lige – (nedelja) - Sportske novosti\nNaslovna Fudbal Najave i prognoze Fudbal Najava Premier lige – (nedelja)\n[PREMIUM] Najava Premier lige – (nedelja)\nTOTENHEM – BARNLI\nTOTENHEM je pre nekoliko dana u velikom gradskom derbiju na svom terenu veoma ubedljivo savladao Arsenal (3:0), stoga sa dosta samopouzdanja ulaze u naredni duel. Pritom, na dva kola pre kraja sezone imaju samo bod manje upravo u odnosu na Arsenal (koji se trenutno nalazi na četvrtoj poziciji na tabeli), te popularni „Pevci“ imaju imperativ pobede ovoga puta, kako bi zadržali svoje šanse da se plasiraju u Ligu Šampiona. Londonski klub zasigurno mora da pobedi ovoga vikenda Barnli, a zatim i prežaljeni Norič Siti i da se nada „kiksu“ Arsenala koji ima dosta neugodno gostovanju u Njukaslu, kao i susret sa Evertonom koji se bori za opstanak. Ukoliko sastav Antonio Kontea osvoji sva tri boda, barem na kratko bi preuzeli četvrto mesto na prvenstvenoj lestivici i tako dodatno povisili pritisak na svog gradskog rivala, koji svoju utakmicu igra u ponedeljak veče. Totenhem ove sezone na svom terenu je na 18 odiganih utakmica upisao 12 trijumfa uz prosečno preko dva postignuta gola po meču. Sada su veliki favoriti za pobedu, koja im je svakako neophodna. Van stroja su – M.Doherty (defanzivac), J.Tanganga (defanzivac), S.Regulion (defanzivac), O.Skipp (vezista), dok je upitan nastup – C.Romero (defanzivac).\nOčekivani sastav (3-4-3) – H.Lloris – E.Dier, D.Sanchez, B.Davies – E.Royal, P.Hojbjerg, R.Bentancur, R.Sessegnon – D.Kulusevski, H.Kane, Son\nBARNLI je prekinuo svoj niz dobrih rezultata, otkako su u minulom kolu na svom terenu pretrpeli ubedljiv poraz od Aston Vile (1:3). Trenutno su bodovno poravnati sa 18-plasiranim Lids Junajtedom (koje vodi u niži rang takmičenja), ali u odnosu na njih imaju jednu utakmicu manje odigranu, kao i dosta bolju gol razliku. Stoga, popularni „Klaretsi“ imaju sudbinu u „svojim rukama“, ali su veliki autsajderi na ovom susretu. Pogotovo, jer veoma slaba izdanja prikazuju na gostovanjima, gde su prema broju osvojenih bodova treći najslabiji gostujući tim u Premier ligi. Deluje da će njihov ključan duel biti u poslednjem kolu kada pred svojim fanovima dočekuju Njukasl. Izvan sastava su – B.Mee (defanzivac), A.Westwood (vezista), J.Gudmundsson (vezista), M.Vydra (napadač), J.Rodriguez (napadač), dok je neizvestan nastup – J.Tarkowski (defanzivac).\nOčekivani sastav (4-4-2) – N.Pope – C.Roberts, N.Collins, K.Long, N.Taylor – D.McNeil, J.Brownhill, J.Cork, A.Lennon – W.Weghorst, A.Barnes\nPredlog za tipovanje – 1 / @1.40 – 1:0\nUtakmica je na programu u nedelju sa početkom od 13h na stadionu „Totenhem Hotspur“.\nEVERTON se bukvalno „probudio“ u poslednjem trenutku, te su u minula tri kola uspeli da sakupe čak sedam poena. Samim tim, u ovom momentu imaju dva boda prednosti u odnosu na opasnu zonu, kao i jednu utakmicu manje odigranu, te su veoma blizu da ostvare svoj cilj – da izbore opstanak u Premier ligi, iako ne tako davno bili su na samoj ivici „ponora“. Sada sami odlučuju o svojoj sudbini, te ukoliko ostvare pozitivan rezultat na nedeljnom duelu, praktično će osigurati svoj ostanak u ligi. „Karamele“ su svakako u usponu svoje forme, pritom na domaćem terenu nemaju poraz na predhodna četiri susreta, a kako njima ova utakmica daleko više znači nego gostima, sastava Frenka Lamparda pripada barem uloga blagog favorita u duelu u kojem su im potrebni novi bodovi. Biće oslabljeni neigranjem – N.Patterson (defanzivac), Y.Mina (defanzivac), F.Delph (vezista), A.Townsend (vezista), dok su uputni nastupi – B.Godfrey (defanzivac), D.van de Beek (vezista).\nBRENTFORD je u svojoj debitanskoj sezoni u elitnom rangu engleskog fudbala ostavio zaista sjajan utisak, te su bez ikakvih problema osigurali opstanak u ligi. Pritom, u zavisnosti od rezultata u poslednjim kolima, mogu sezonu da okončaju čak i u gornjoj polovini tabele. Ipak, nema dileme da su itekako zadovoljni već postignutim rezultatom, te u samoj završnici šampionata mogu da odigraju maksimalno rasterećeno i bez posebnog rezultatskog motiva. Londonski klub na gostovanjima ima skor od – pet trijumfa, četiri remija i devet poraza uz negativnu gol razliku 23:33. Izvan sastava su – E.Pinnock (defanzivac), M.Jorgensen (defanzivac), F.Onyeka (vezista), dok je neizvestan nastup – S.Ghoddos (vezista).\nOčekivani sastav (4-3-3) – D.Raya – K.Ajer, P.Jansson, M.Sorensen, R.Henry – F.Jensen, C.Norgaard, C.Eriksen – B.Mbeumo, I.Toney, Y.Wissa\nPredlog za tipovanje – Winner 1 / @1.60 – 2:3\nUtakmica je na programu u nedelju sa početkom od 17:30 na stadionu „Goodison Park“.\nPrethodni tekstTiket dana – 15. maj 2022.\nSledeći tekstSINGL DANA – NEDELJA 15. MAJ


Mandatar za sastav nove vlade Srbije Aleksandar Vučić izjavio je danas da je Vlada izdvojila 500.000 evra za kompaniju Bekament iz Aranđelovca, koje je otvorila novu fabriku za proizvodnju građevinskog stiropora.\n“Vlada Srbije traži način da pomogne srpskim kompanijama i srpskim domaćinima… Mi smo odvojili 500.000 evra da pomognemo razvoj Bekamenta i taj novac je na raspolaganju ovoj kompaniji“, rekao je Vučić u Aranđelovcu, prenosi N1.\nOn je rekao da je kompanija Bekament počela kao mala kompanija, a da danas ima 313 zaposlenh i da će zaposliti još radnika. Vučić je dodao da će biti urađeno i tri kilometra puta u okolini Aranđelovca do kraja septembra.\nOn je naveo da ni jedan pogon nije ovako lep kao ovaj kompanije “Bekament” i da je posebno ponosan i srećan jer je reč o srpskoj porodičnoj kompaniji. On je čestitao ovoj kompaniji, jer izvozi proizvode od Albanije do Hrvatske.\n“U Hrvatskoj ste napravili izvoz od pet miliona evra. Malo koja srpska kompanija je to uspela, ali kada imate kvalitet robe i ovakve radnike sve može”, naveo je Vučić.\nOn je kazao da u ovoj fabrici plate ne kasne i da će ona zapošljavati nove radnike.


Uticaj „Evergrandea“ na kinesku ekonomiju toliki je da je njegov kolaps mogao da dovede svetska tržišta deonica i obveznica do krize neplaćanja, piše Rojters.Mnoge finansijske institucije povezane su sa „Evergrandeom“ kroz direktne zajmove i indirektna učešća u njima, dok neispunjene obaveze mogu da dovedu do rasprodaja na tržištu visokih prinosa.„Evergrande“ pokušava da izbegne izmirenje velikog broja obaveza koje dospevaju na naplatu ove nedelje, a glavna ćerka firma „Hengda ril estejt grup“ saopštila je da je kroz direktne pregovore „rešila“ kamatni kupon na obveznicu sa rokom dospeća u septembru 2025. kojoj je kamata bila 5,8 odsto.Kompanija bi do sutra trebalo da plati 232 miliona juana (36 miliona dolara) kamate na obveznicu, izračunao je Si-Bi-Es njuz.„Hengda“ nije pomenula druge pritiskajuće dugove „Evergrandea“, ne objašnjavajući šta to znači za 83,5 miliona dolara duga po osnovu kamata na obveznice koje dospevaju u četvrtak. Nije objašnjeno ni šta je sa 47,5 miliona dolara koji dospevaju na naplatu sledeće nedelje.Predsednik „Evergrandea“ Hui Ka Juan saopštio je da će ta kompanija „izaći iz najmračnijeg momenta“.Kompanija „Evergrande“ nekada je bila najveća kineska kompanija u oblasti izgradnje nekretnina, a duguje oko 300 milijardi dolara, uglavnom investitorima.\nKineski gigant „Evergrande“, kome je pretio kolaps, postigao je dogovor o delimičnom izmirenju dugovanja, čime je izbegnuta velika kriza ne samo u toj kompaniji. „Evergrande“ je dogovorio da plati kamate na neke od svojih obveznica, dok je kineska Centralna banka ubrizgala novčanu injekciju na bankarsko tržište uznemireno mogućim kolapsom.\nUticaj „Evergrandea“ na kinesku ekonomiju toliki je da je njegov kolaps mogao da dovede svetska tržišta deonica i obveznica do krize neplaćanja, piše Rojters.\nMnoge finansijske institucije povezane su sa „Evergrandeom“ kroz direktne zajmove i indirektna učešća u njima, dok neispunjene obaveze mogu da dovedu do rasprodaja na tržištu visokih prinosa.\nKako bi umirila investitore, Narodna banka Kine ubrizgala je 90 milijardi juana (14 milijardi evra) u bankarski sistem, signalizirajući podršku tržištu koje se suočava sa najvećim restrukturiranjem duga u istoriji te države.\n„Evergrande“ pokušava da izbegne izmirenje velikog broja obaveza koje dospevaju na naplatu ove nedelje, a glavna ćerka firma „Hengda ril estejt grup“ saopštila je da je kroz direktne pregovore „rešila“ kamatni kupon na obveznicu sa rokom dospeća u septembru 2025. kojoj je kamata bila 5,8 odsto.\nKompanija bi do sutra trebalo da plati 232 miliona juana (36 miliona dolara) kamate na obveznicu, izračunao je Si-Bi-Es njuz.\n„Hengda“ nije pomenula druge pritiskajuće dugove „Evergrandea“, ne objašnjavajući šta to znači za 83,5 miliona dolara duga po osnovu kamata na obveznice koje dospevaju u četvrtak. Nije objašnjeno ni šta je sa 47,5 miliona dolara koji dospevaju na naplatu sledeće nedelje.\nPredsednik „Evergrandea“ Hui Ka Juan saopštio je da će ta kompanija „izaći iz najmračnijeg momenta“.\nKompanija „Evergrande“ nekada je bila najveća kineska kompanija u oblasti izgradnje nekretnina, a duguje oko 300 milijardi dolara, uglavnom investitorima.\n21 Septembar, 21:38


Ministar Rajčević otvorio Međunarodni simpozijum “Infoteh – Jahorina” | Banjaluka.net\nMinistar Rajčević otvorio Međunarodni simpozijum “Infoteh – Jahorina”\nMinistar za naučnotehnološki razvoj, visoko obrazovanje i informaciono društvo Republike Srpske Srđan Rajčević danas je otvorio 18. Međunarodni simpozijum “Infoteh-Jahorina”, čiji je organizator Elektrotehnički fakultet /ETF/ Univerziteta u Istočnom Sarajevu.\nOn se založio za adekvatniju saradnju akademske i poslovne zajednice, te najavio da će za svaki pilot-projekat u sferi naučno-istraživačkog rada u Republici Srpskoj biti obezbijeđeno po 50 miliona KM.\nPrema njegovim riječima, inovacije i naučnoistraživački rad zaslužuju još veću pažnju zbog čega će resorno ministarstvo pokrenuti projekat “Sinergija”, koji treba da čvršće poveže naučne istraživače i privrednike.\nRajčević je istakao da informaciono-komunikacione tehnologije moraju da budu prioritet, zbog čega je u Vladi Republike Srpske formirano novo ministarstvo, na čijem je on čelu.\nDekan ETF-a Zoran Ljuboje istakao je da je ova konferencija i dalje jedno od najznačajnijih okupljanja stručnjaka iz regiona koji se bave informacionim i komunikacionim tehnologijama i njihovom primjenom u raznim oblastima.\n“Za ovogodišnju konferenciju prijavljeno je 177 radova, a na skupu će biti izloženo 148 radova, uz angažman 158 recenzenata. Zastupljena su 402 autora iz devet zemalja, a najviše ih je iz Srbije i BiH”, precizirao je LJuboje.\nPrema njegovim riječima, odabrani radovi biće objavljeni u godišnjem zborniku radova ETF-a.\nOn je zahvalio pokrovitelju “Infoteh-Jahorina 2019” Ministarstvu za naučnotehnološki razvoj, visoko obrazovanje i informaciono društvo i sponzoru kompaniji “Lanako” iz Banjaluke, kao i brojnim donatorima i prijateljima konferencije za podršku i pomoć u organizaciji.\nUčesnike ove trodnevne konferencije pozdravili su i uspješan rad poželjeli prorektor Univerziteta u Istočnom Sarajevu Dejan Bokonjić i predsjednik Skupštine grada Istočno Sarajevo Miroslav Lučić.\nProrektor za nauku na Univerzitetu u Novom Sadu Stevan Stankovski održao je predavanje o temi “Kako unaprijediti naučnu produkciju na univerzitetima?”, a o temi “Pametni gradovi – koncept, izazovi i trendovi”, govorio je vanredni profesor na Elektrotehničkom fakultetu Univerziteta u Beogradu Dejan Drajić.\nProjekat su prezentovali predstavnici Gradske razvojne agencije Istočno Sarajevo.\nSimpozijum u hotelu “Bistrica” okuplja stručnjake, naučnike, inženjere, istraživače i studente koji se bave informacionim tehnologijama i njihovom primjenom u oblasti sistema upravljanja, komunikacionih, proizvodnih i elektronskih sistema, elektroenergetike i drugih oblasti elektrotehnike i računarstva.\nOrganizator skupa je Elektrotehnički fakultet Univerziteta u Istočnom Sarajevu u saradnji sa elektrotehničkim fakultetima iz Banjaluke i Beograda, Fakultetom tehničkih nauka iz Novog Sada, Elektronskim fakultetom iz Niša i tehničkim kosponzorstvom Instituta inženjera elektrotehnike i elektronike.\nPrvi simpozijum “Infoteh-Jahorina” održan je na Jahorini 2001. godine, kada je šest kompanija predstavilo svoje proizvodne i razvojne programe iz oblasti telekomunikacija, energetske elektronike, elektroenergetike, automatizacije i upravljanja procesima. Tada su predstavljena 53 rada.\n“Infoteh-Jahorina” privlači znatan broj učesnika, uglavnom sa zapadnog Balkana, održava dobar kvalitet i broj prijavljenih i prezentovanih radova.\nSimpozijum danas predstavlja jedan od vodećih skupova u regionu posvećenih oblasti informacionih i komunikacionih tehnologija i njihovoj primjeni u različitim oblastima.


Pexon kombi prevoz Niš Beograd kao najbrži, najsigurniji i najudobniji vid prevoza - Blog - VojvodinaCafe Forum\n, 15.01.2021 u 12:42 (610 Pregleda)\nProsečno putovanje Pexon kombi prevozom od Niša do Beograda traje oko tri sata, sto zavisi od vremenskih prilika, ali i od stanja na putevima. Udaljenost izmedju Niša i Beograda iznosi oko 240 km. Red voznje Pexon kombi prevoza Niš Beograd nije unapred definisan i uslovljen je potrebama putnika. Pexon kombi prevoz možete kontaktirati putem Call centra koji vam je dostupan svakog dana 24 sata dnevno, gde cete dobiti sve neophodne informacije o putovanju. Pexon kombi prevoz garantuje polaske za grupe od 4 i vise putnika, svakog dana u bilo kom trenutku, a svako vaše putovanje možete rezervisati kao povratno ili u jednom smeru.\nKako funkcioniše prevoz putnika kombi prevozom\nPrevoz putnika funkcioniše po principu prikupljanja putnika sa zeljene lokacije, u zavisnosti od potreba putnika, što znaci da možete zaboraviti na dugotrajno cekanje po autobuskim stanicama, vec na put mozete krenuti direktno iz udobnodti svog doma, ili sa bilo kog drugog mesta koje vama odgovara. Prevoz putnika vrsi se najsavremenijim kombi vozilima. Sama kombi vozila imaju visok stepen funkcionalnosti i kvaliteta, sto se odnosi na unutrasnju klimatizaciju za svaki red sedišta, kao i na dodatno grejanje. Kako bi se smanjilo vreme putovanja i zadržavanje na naplatnim rampama, sva kombi vozila opremljena su uredjajuma za elektronsku naplatu putarine. Obavezni deo opreme svakog kombi vozila je i kontrola vremena rada sa tahografima, kao i obavezne pauze i redovni odmori. Takodje je veoma važno istaci da su vozaci Pexon kombi prevoza medju najboljima i najpouzdanijima u svom poslu, sa velikim iskustvom i obaveznom potvrdom o zdravstvenom pregledu, sto se u potpunosti uklapa u koncept poslovanja drustveno odgovorne kompanije kao sto je Pexon tim. U kombi vozima takodje je dostupan besplatan Wi-Fi internet, sto ce vam dodatno olaksati putovanje i uciniti ga zabavnim, tako da kada stignete na odredište necete imati osecaj iscrpljenosti i izmorenosti, sto je najcesci osecaj koji imate nakon putovanja. Ukoliko zelite da na put od Nisa do Beograda krenete sa svojim kucnim ljubimcima, Pexonteam vam i to moze organizovati, uz prethodno ispunjenje pet friendly obaveza u skladu sa zakonskom regulativom, a to se odnosi na boksove, korpe, itd. Ono sto takodje obezbedjuje maksimalno uživanje i udobnost jeste i činjenica da tokom putovanja mozete računati na maksimalnu ljubaznost i pomoć svih zaposlenih u Pexon timu u svakoj situaciji. Veoma važna jei činjenica da je svim putnicima tokom putovanja obezbedjeno putno osiguranje. Jos jedna od pogodnosti je i ta da ukoliko zelite da od Nisa do Beograda Pexon kombi prevozom prevezete grupu putnika, bilo da je reč o poslovnom putovanju ili pak privatnoj svečanosti vam Pexon kombi prevoz moze vam obezbediti najam kombi vozila sa vozačem. Rezervaciju mesta u kombiju možete izvrsiti direktno na neki od dežurnih brojeva telefona ili popunjavanjem rezervacije na samom sajtu https://www.pexonteam.rs/.\n« Koje zavese su najzahvalnije za održavanje Blog index Želite kupiti telehender za građevinske radove – kakav model odabrati »


U planu projekat povećanja energetske efikasnosti u beogradskim javnim preduzećima | Energetski portal Srbije\nU planu projekat povećanja energetske efikasnosti u beogradskim javnim preduzećima\n10.03. 2016 Energetska efikasnost | Srbija\nU Starom dvoru u Beogradu 9. marrta 2016. godine predstavljen je projekata unapređenja energetske efikasnosti za sedam beogradskih javnih preduzeća LEEN.\nPomoćnik gradonačelnika Beograda gospodin Borko Milosavljević ovom prilikom je izjavio da je projekat dobra prilika da se kroz saradnju i primenu dobre prakse unapređenje poslovanja sedam javnih preduzeća u Beogradu koja učestvuju u pilot projektu. Istakao je da je cilj da ova javna preduzeća imaju minimalne troškove, a maksimalne rezultate što će se postići uštedama u oblasti energetike.\nDirektor Baden Vitenberg kancelarije u Briselu gospodin Johanes Jung naveo je da projekat predviđa dobra tehnološka rešenja u povećanju energetske efikasnosti za preko 30 objekata u Beogradu.\nDirektor Regionalne agencije za razvoj i evropske integracije Beograd gospođa Snežana Radinović dodala je da u projektu učestvuju javna preduzeća Beogradska arena, SCR „Tašmajdan“, Sava Centar, Beogradski sajam, Pionirski grad, Beogradske elektrane i SROC „Vračar“. Istakla je da su ova preduzeća izabrana znog toga što su veliki potrošači energije, a navela je i da se projekat nalazi na listi prioritetnih nacionalnih projekata Republike Srbije. Izjavila je da će mere energetske efikasnosti za ova preduzeća biti definisana do septembra 2016. godine, nakon čega će se krenuti u drugu fazu realizacije projekta.\nVrednost projekta iznosi oko 11 miliona evra, a biće finansiran preko IPA, EBRD-a i drugih međunarodnih izvora finansiranja. Strateški partneri na realizaciji projekta su Regionalna agencija za razvoj i evropske integracije Beograd,Energetski inovacioni centar „Teslianum“ i nemačka kompanija „Lenn Gmbh“.\nKako je saopšteno iz grada Beograda, osnovni ciljevi projekta su značajna ušteda u potrošnji energenata, smanjenje operativnih troškova poslovanja preduzeća, usaglašavanje sa evropskim standardima u oblasti energetike i pozitivan uticaj na očuvanje životne sredine.


Anika Manić - Blic Online\nPočetkom decembra Srbiju je obradovala vest da je novac za lečenje Anike Manić prikupljen i da će uskoro krenuti na analize i pripreme za dugo očekivanu terapiju. Međutim, usled infekcije koju je ova devojčica dobila u januaru, sreća je bila kratkog daha. Prošao je mesec pun iščekivanja i nadanja i sada su njeni roditelji ponovo obradovali Srbiju lepim vestima.\nVest da da se stanje male Anike Manić (2) pogoršalo, te da je njen dugo očekivan put u Budimpeštu na lečenje odložen sve je rastužila. Među onima koji su pružili reči podrške našla se i stranica "Za Oliverov život" posvećena još jednom malom borcu.\nČetiri male heroine - Sofija Markuljević, Lana Jovanović, Minja Matić, Anika Manić i jedan mali heroj Oliver Pal Gajodi, a protivnik je jedan - zloglasna spinalna mišićna atrofija i to najtežeg tipa. Ipak, ujedinjeni građani Srbije i u najizazovnije doba kao što je epidemija virusa korona pokazali su da život dece nema cenu.\nU najtežem vremenu kao što je epidemija virusa korona nismo zaboravili na naše najmlađe junake koji biju najvažniju životnu bitku. Četiri devojčice ujedinile su celu Srbiju u borbi za najskuplji lek na svetu, koji košta čak 2,1 milion dolara. Tako je za samo nekoliko meseci prikupljeno neverovatnih 8.4 miliona dolara kako bi male heroine pobedile opaku bolest.\nBorba da mala Anika Manić dobije prava na život, ujedinila nas je, čini se, kao nikada ranije. Sem standardnih donacija u vidu uplate novca ili slanja sms poruka, građani se na razne načine dovijaju da prikupe što više novca za lečenje dvogodišnje devojčice iz Gornjeg Milanovca, koja boluje od spinalne muskularne atrofije. Ovaj put, u akciju se uključio i omiljeni lik većine žitelja Srbije iz serije "Srećni ljudi", glumac Janko Milivojević, odnosno, kako ga svi znamo "mali Neca".\nDvogodišnja Anika Manić rođena je kao zdrava, jaka beba i porodica nije mogla ni da nasluti da nešto sa njenim zdravljen neće biti u redu. Međutim, Anika je obolela od spinalne mišićne atrofije i to najtežeg tipa - tipa 1. Lek za ovu opaku bolest košta čak 2,1 miliona evra. To je najskuplji lek na svetu, za koji njeni roditelji nemaju novca.


Tadić uskoro u poseti SAD, Klintonova u oktobru u Beogradu | Republika Srpska\nNaslovna Vijesti Tadić uskoro u poseti SAD, Klintonova u oktobru u Beogradu\nTadić uskoro u poseti SAD, Klintonova u oktobru u Beogradu\nPredsednik Srbije Boris Tadić izjavio je da će uskoro posetiti Sjedinjene Američke Države i da će to biti dobra prilika da se na najvišem nivou razmene mišljenja dve strane i američko-srpski odnosi podignu na najviši mogući nivo. U izjavi „Glasu Amerike“, predsednik Tadić je sinoć rekao da će američki državni sekretar Hilari Klinton u oktobru posetiti Beograd i da je sa njom o toj poseti razgovarao u Njujorku.\nKomentarišući susret sa predsednikom Barakom Obamom u toku zasedanja Generalne skupštine Ujedinjenih nacija, on je objasnio da je to bio kratak protokolarni razgovor i da se ne može govoriti o bilateralnim razgovorima.\nTadić je rekao i da je cilj Srbije da do početka 2012. godine započne pregovore o ulasku u Evropsku uniju, nakon čega bi za tri do četiri godine Srbija mogla da dodje do punopravnog članstva u Uniji.\n„Ako dostignemo taj cilj do početka 2012. onda bismo znali da u roku od nekoliko godina, tri-četiri godine, možemo doći do punopravnog članstva u Uniji i to bi bio jedan veliki istorijski rezultat“, kazao je predsednik Srbije.\n„Onda bismo znali da je taj proces nepovratan i to je naš veliki politički cilj“, dodao je Tadić i istakao da su odnosi Srbije i EU na najvišem nivou do sada.\nOn je napomenuo da je u Njujorku u razgovorima sa ministrom spoljnih poslova Nemačke Gvidom Vesterveleom dobio uveravanja da će EU izvršiti snažan pritisak na Holandiju, koja ima tehničku vladu, kada je reč o transferu srpske aplikacije za prijem kandidature za članstvo u EU.\nPredsednik Srbije je rekao da je srpska delegacija, koju je predvodio, u Njujorku učinila sve što je planirala, da je vodila „sadržajne, otvorene i plodotvorne razgovore“ i da je imala skoro 50 bilateralnih sastanaka, što zvaničnih što na marginama 65. zasedanja Generalne skupštine UN.\n„Veoma je važno da svet razume da Srbija nije samo zemlja jedne teme – Kosova i Metohije, kako je bilo u proteklih desetak ili 20 godina. Srbija može globalnoj politici i globalnim razvojnim procesima doprinositi i na drugim poljima“, rekao je Tadić.\nOn je objasnio da bez Srbije nema mira, stabilnosti i razvoja čitavog regiona, da Srbija ima aktivnu i veoma zapaženu ulogu u borbi protiv organizovanog kriminala i da aktivno učestvuje na svim medjunarodnim forumima.\n„Potvrdio sam da Srbija niti priznaje niti će priznati nezavisnost Kosova, potvrdio sam i naš stav o razumevanju mišljenja MSP. Mi u realnim okolostima tragamo za rešenjem koje treba da dovede do kompromisa i solucije koja je održiva u jednom dužem vremenskom intervalu. Ona podrazumeva mir, miran proces, ali i ekonomski razvoj, kako ne bi bili blokirani ni tržište ni ekonomije na prostoru zapadnog Balkana“, kazao je Tadić.\nOn je rekao i da je suština celokupnog političkog procesa nakon mišljenja MSP da je Srbija ostala na evropskom putu.\nPredsednik Srbije je dodao da je Srbija otvorila šansu dijalogu sa Prištinom, rešavanju konkretnih pitanja u vezi sa životom ljudi na Kosovu, ali i mogućnosti da se „rešavaju sva druga pitanja koja su otvorena i koja će po prirodi stvari doći tokom ovih razgovora“.


Projekat jači od straha, sve o karcinomu i prevenciji\nBudi i ti “JAČI OD STRAHA”!\nU poslednjoj nedelji avgusta pokrenut je online projekat “Jači od straha” sa željom da edukuje javnost o prevenciji i svim pratećim znacima i siptomima najrasprostranjenijih oblika karcinoma. U Srbiji svake godine od nekog oblika kancera oboli više od 37.000 ljudi, a kako bi porazili ovu mračnu statistiku www.JaciOdStraha.rs kroz edukativne i informativne sadržaje u narednim mesecima aktivno će ukazivati na značaj prevencije i nesebično pružati podršku obolelima i njihovim porodicama. Nosilac projekta je Udruženje „Evropa Dona Srbija“.\nSvakog sata karcinom dojke dijagnostikuje se kod 53 žene u Evropi, dok 14 miliona ljudi u svetu godišnje oboli od ove bolesti. Te brojke su poražavajuće i u konstantnom porastu, a ovaj trend nažalost prati i Srbija.\nU okviru projekta „Jači od straha“ u planu su brojne kreativne i edukativne aktivacije i učeše brojnih javnih ličnosti koje su pokazale interes da nesebično pruže podršku projektu. Među prvima stigla je podrška Ženskog fudbalskog kluba “Rad”.\nPokretanjem veb stranice www.jaciodstraha.rs i zvanično je označen početak istoimenog edukativnog projekta, a gde se može pročitati sve o uzrocima malignih bolesti, simpotomima, načinima ranog otkrivanja, mogućnosti lečenja uz stručne savete suportivne onkologije. Svaki posetilac na sajtu može postaviti pitanje na ovu temu ili podeliti lična iskustva i mišljenja. Odgovore na pitanja davaće tim stručnjaka iz oblasti onkologije.


Predlozi zakona koji će osnažiti Zaštitnika i Poverenika - Radio televizija Pančevo\nPredlozi zakona koji će osnažiti Zaštitnika i Poverenika\n7. oktobra 2021. 7. oktobra 2021. 087\nPredloženim zakonom o Zaštitniku građana, koji je danas usvojila Vlada Srbje, biće unaređene odredbe o postupanju Zaštitnika u sprovođenju kontrole nad radom državnih irgana.\nPredlog je utvrđen s ciljem da se osnaži nezavisnost institucije Zaštitnika i to u skladu sa međunarodnim standardima.\nTakođe, zakon sadrži odredbe koje su u skladu sa odgovarajućim konvencijama koje je ratifikovala Srbija, a tiču se poslova u domenu Zaštitnika građana.\nVlada je danas usvojila i Predlog zakona o izmenama i dopunama Zakona o slobodnom pristupu informacijama od javnog značaja čiji je cilj uspostavljanje mehanizama koji treba da unaprede odgovornost i transparentnost u radu organa javne vlasti.\nPovereniku za slobodan pristup informacijama od javnog značaja i zaštitu podataka o ličnosti se daju značajna ovlašćenja koja treba da dovedu do toga da se rešenja iz zakona što adekvatnije primenjuju u praksi.\nVlada je usvojila Predlog zakona o potvrđivanju Ugovora o garanciji (pametna brojila) između Srbije i Evropske banke za obnovu i razvoj.\nUvođenje pametnnih sistema merenja u energetski sektor jedan jej od najvažnijih ciljeva energetske politike Srbije i predstavlja prioritetni zadatak u modernizaciji sistema prenosa i ditribucije električne energije.\nNa sednici je doneta i Odluku o osnivanju Obrazovno-naučnog centra „Ćoška-Rista Stajić“ u Vranju. Ta ustanova će, između ostalog, delovati kao istinski vezivni i razvojni faktor i povezivati obrazovanja sa privredom, kao i nacionalnim i lokalnim vlastima i institucijama.\nU uslovima stalno rastućih potreba na tržištu, posebno kada je reč o radnoj snazi, Centar se profiliše kao mesto kontinurianog razvoja talentovanih učenika osnovnih i srednjih i fakulteta u oblasti medicine, hemije, fizike i matematike.\nVladimir Orlić: Ðilas ne može ništa da sakrije optužujući Vučića\nDea Đurđević NajBeograđanka po izboru Studija B\nZorana Stekovic 1. aprila 2020. 2. aprila 2020.\nUskoro telenovela “Zlatno srce”\nMica Milakov 19. novembra 2019.\nNova 254 slučaja virusa Covid-19 u Južnom Banatu\nAleksandra Miloševska 16. decembra 2020. 17. decembra 2020.


Veliko interesovanje poljoprivrednika: Održana akcija sakupljanja ambalaže u Staroj Pazovi - Bolja Zemlja\nVeliko interesovanje poljoprivrednika: Održana akcija sakupljanja ambalaže u Staroj Pazovi\nIz tehničkih razloga akcija sakupljanja i odvoženja prazne ambalaže od pesticida organizovana je samo u Staroj Pazovi ali bila namenjena poljoprivrednicima iz svih naselja Opštine.\nU staropazovačkoj opštini sprovedena je akcija organizovanog sakupljanja prazne ambalaže od sredstava za zaštitu bilja.\nKako navode na lokalnoj televiziji RTV Stara Pazova, odziv i interesovanje poljoprivrednika je bilo dobro, jer je itekako važno da se pravilnim odlaganjem ambalaže zaštiti životna sredine, a sa druge strane poljoprivrednici štite i svoje useve.\nInače, ova akcija se u Staroj Pazovi organizuje već šest godina i to od strane Udruženja inostranih proizvođača sredstava za zaštitu bilja u Srbiji – SECPA, operatera za zbrinjavanje ambalažnog otpada SECOPAK i Poljoprivredne stručne službe Sremska Mitrovica uz podršku Opštine Stara Pazova.\nIZVORbolja zemlja/RTV Stara Pazova\nSledeći tekstOglasilo se kinesko ministarstvo o soju svinjskog gripa: Ovo nije novi virus, ne pogađa ljude tako lako


I ostavke ministara su put u Evropu 13/6/02 - 2002-06-13\nBosna i Hercegovina mora usvajati standarde evropskih demokratija ukoliko želi postati uspješna zemlja, a jedan od tih standarda je ministarska odgovornost, zaključeno je danas na sastanku Odbora šefova ili njihovih zamjenika vodećih međunarodnih organizacija u BiH čija su tema bili događaji u vezi sa ministrima finansija FBiH i RS Nikolom Grabovcem i Milenkom Vračarom. Sastankom je predsjedavao visoki predstavnik Paddy Ashdown, a u Odboru su zastupljeni OHR, SFOR, OSCE, UNMIBH, IPTF, UNHCR, Svjetska baka, MMF i Evropska komisija.\nU zaključcima sa sastanka se navodi da se od ministara očekuju ostavke u slučaju kada su umiješani u neki veliki skandal, saopćio je na konferenciji za novinare u Sarajevu glasnogovornik OHR-a Julian Braithwaite.\nOn je kazao da se takve ostavke ne smatraju priznanjem krivice, "nego se često vide kao hrabar i častan politički akt".\nUspostavljanje evropskih standarda je proces i za to će trebati vremena. Proces je počeo za vrijeme mandata prethodnog visokog predstavnika i trebao bi se nastaviti sa ministrima finansija. Oni su poseban slučaj iz dva razloga - zato što su čuvari novca građana i zato što su glavne osobe sa kontakt sa međunarodnim finansijskim institucijama i donatorima, ističe se u zaključcima sa sastanka.\n- Mogućnost zemlje da traži finansijsku pomoć zavisi od njihovog kredibiliteta i integriteta, rekao je Braithwaite.\nMeđunarodna zajednica je privržena pomaganju građanima BiH u borbi protiv korupcije i kriminala. Da bi se uspjelo u tome, potrebna joj je pomoć svih odgovornih u zemlji, naročito ministara finansija, zaljucak je danasnjeg sastanka.


Srpske teniserke zadržale svoja mesta – Nadlanu.com\nObjavljeno 29. okt 2012. / 09:15:38\nBEOGRAD, 29. oktobra 2012. (Beta) – Vodeće srpske teniserke Ana Ivanović i Jelena Janković ostale su na rang listi najboljih igračica na svetu, objavljenoj u ponedeljak, a istim pozicijama kao i pre nedelju dana.\nIvanovićeva je 12. sa 2.900 poena, a Jankovićeva 22. sa 1.751 bodom.\nOne će narednog vikenda igrati finale FED kupa u Pragu protiv Češke, čija je najbolja teniserka Petra Kvitova pala sa šestog na osmo mesto WTA rang liste.\nOd reprezentativki Srbije, Bojana Jovanovski je napredovala za jedno mesto i sada je 56, dok je Aleksandra Krunić 167. Ispred Krunićeve je Vesna Dolonc (126), medjutim, ona neće nastupati u finalu FED kupa.\nNa prvom mestu teniserki godinu je završila Beloruskinja Viktorija Azarenka sa 10.595 bodova. Druga je Ruskinja Marija Šarapova sa 10.045, a treća Serena Vilijams iz SAD sa 9.400.\nRiblja čorba – nova pesma "Između jave i sna", preslušajte!


IFO: Koronavirus povećao smrtnost starijih osoba u Nemačkoj\nTanjug 7. januara 2021. 11:10\nDREZDEN – Nemačka nije uspela da spreči porast mortaliteta među populacijom životne dobi od 60 do 79 godina i u starosnoj grupi od 80 godina i više toom pandemije koronavirusa, prema podacima koje je analizirao institut IFO.\n„Nasuprot tome, vladine mere su bile učinkovite kod mlađih starosnih grupa, gde do novembra 2020. smrtnost nije bila veća od uobičajene“, kaže Joakim Ragnic, generalni direktor podružnice IFO instituta u Drezdenu.\nPrimera radi, u periodu od 7. do 13. decembra, tokom 50. kalendarske nedelje 2020. godine, oko 69,4 procenta smrtnih slučajeva od koronavirusa registrovano je u starosnoj grupi od 80 i više godina, a još 27,9 procenata smrtnih slučajeva u starosnoj grupi 60-79 godina, navodi se u saopštenju instituta dostavljenom Tanjugu.\nTokom ukupnog perioda od 11. do 50. nedelje, verovatnoća smrtnog ishoda od zaraze koronavirusom bila je među onima starosti 80 i više godina veća od 21 posto, a kod ljudi u dobi od 60 do 79 godina je iznosila značajnih 5,3 procenta.\nMortalitet veći od uobičajenog, koji stručnjaci nazivaju „viškom smrtnosti“, tokom pandemije je bio posebno izražen u 15. nedelji (6-12. april), sa tri dodatna smrtna slučaja na 100 000 stanovnika, i tokom drugog talasa koronavirusa u 48. nedelji (23–29. novembra), sa 2,9 dodatnih smrtnih slučajeva na 100 000 stanovnika.\nOko polovine „viška mortaliteta“ tokom oba talasa koronavirusa je i rezultat činjenice višegodišnjeg rasta starije starosne grupe koja obuhvata sve veći broj ljudi, navodi se u analizi IFO instituta.


Traži se 25.000 radnika za popis stanovništa: Saznajte koji su najvažniji kriteriji…\nNaime, iako je praksa da se štampa oko 10 odsto više popisnica, nerealno je štampati toliko viška materijala, s obzirom na to da procjene BHAS-a govore da BiH ima 3,8 miliona stanovnika. To je ranije u izjavi za naš list kazao i Fadil Fatić, zamjenik direktora BHAS-a, dok se brojka od 4,6 miliona popisnica spominjala kao neslužbena.\nOsim dogovorenog broja popisnica, u Agenciji kažu da su u jeku i ostale pripreme za popis te trenutno rade na finalizaciji metodoloških dokumenata i popisnica. U toku je izrada aplikacija potrebnih za obradu podataka, definisanje logističkih procedura, dovršavanje poslova vezanih za kartografsku dokumentaciju, a očekuje se pokretanje tendera za štampu popisnog instrumentarija. Uslijedit će i javni poziv za odabir najboljeg ponuđača za mjesto obrade podataka u Istočnom Sarajevu.\n– Kriteriji za odabir popisivača i opštinskih instruktora su bh. državljanstvo, da imaju najmanje 18 godina, da se protiv njih ne vodi krivični postupak, da imaju najmanje srednje obrazovanje, da su stanovnici naseljenog mjesta ili opštine u kojoj će obavljati poslove popisivača, da imaju čitak rukopis, da budu na raspolaganju preko dana, uveče i vikendom za posao… – kazali su nam u Agenciji, dodajući da je potrebno da bude zadovoljena i etnička zastupljenost.


FAJNAL-FOR KOŠARKAŠKE EVROLIGE 2018 U BEOGRADU: Fener i Real u finalu, deseta titula ide Žocu ili Madriđanima :: Blog :: Poslovni Svet\nFAJNAL-FOR KOŠARKAŠKE EVROLIGE 2018 U BEOGRADU: Fener i Real u finalu, deseta titula ide Žocu ili Madriđanima\nPoufinalne utakmice fajnala-fora Evrolige u Beogradu nisu donele previše uzbuđenja.\nPrema očekivanju, Fenerbahče je, bez većih problema, nadigrao Žalgiris - 76:67 (19:13, 20:20, 15:17, 22:17). Izabranici Želimira Obradovića imali su prednost gotovo od početka do kraja meča.\nU drugom duelu, CSKA je odlično odigrao uvodnu deonicu protiv Reala, ali je to bilo sve što je ruski gigant uradio.\nOčajna igra u ofanzivi Moskovljana u drugoj, i pogotovo trećoj četvrtini, donela je veliki preokret i na kraju relativno lagan trijumf Madriđana - 83:92 (30:20, 16:27, 10:16, 27:29).\n"Armejci" su, na papiru, bili favoritit u ovom duelu, ali je momentum apsolutno bio na strani "kraljevića".\nNaime, Realu se u finišu ove evroligaške sezone oporavilo nekoliko bitnih igrača (Serhio Ljulj i Gustavo Ajon), dok su ključni šrafovi ruske košarkaške mašinerije, Nando de Kolo i Karl Hajns, na završni turnir došli roviti i nisu mogli da daju svoj maksimum.\nI kao rekonvalescenti pomenuta dvojica bila su najbolja u svom tim.\nFrancuz je upisao 20 pogodaka, a Amerikanac imao najbolji PIR (indeks korisnosti), jer je pored 16 koševa i uhvatio devet lopti, ali to nije bilo dovoljno za trijumf, već je CSKA Moskva čak dosta lako poražen u polufinalu.\nNajbolji igrač ovogodišnje Evrolige, Luka Dončić, ponovo je vodio svoj tim do pobede. On je upisao 16 poena, uz sedam skokova, dve asistencije i jednu ukradenu loptu.\nIdentičan indeks korisnosti kao mladi as iz Slovenije (18) imali su i Meksikanac Gustavo Ajon (12p, 11sk, 1as, 1ol) i Amerikanac Trej Tomkins (12p, 6sk, 1as, 1ol, 1blk). Veoma dobar bio je i iskusni plej Serhio Ljulj (16p, 5as), dok su u odbrani carevali Rudi Fernandez, Felipe Rejes i Džefri Tejlor.\nCSKA nije uspeo, sem u uvodnoj četvrtini, da razvije svoju čuvenu napadačku igru, pa je poraz ruskog tima bio neizbežan.\nFenerbahče je do pobede neočekivano vodio veteran Bobi Dikson (sada Muhamed Ali), koji je za samo 12 minuta na parketu ubacio čak 19 koševa (5/5 dvojke, 3/6 trojke) i prelomio duel u korist turskog tima.\nDobre role imali su italijanski asovi Luiđi Datome (16p, 2as, 1ol, 3blk) i Nikolo Meli (4p, 3sk, 6as, 5ol), dok su srpski igrači, Nikola Kalinić i Marko Gudurić totalno podbacili u napadu, ali to nije uticalo na rezultat, jer je moćna odbrana Fenera naterala rivala na čak 20 izgubljenih lopti.\nI kod Žalgirisa jedan Srbin nije bio u svom elementu. Vasilije Micić upisao je svega pet poena, ali je imao isto toliko izgubljenih lopti, pa je svakako bio jedan od tragičara polufinala u redovima "Zelene šume" iz Kaunasa.\nČini se da su Obradovićevi puleni dobili Litvance gotovo sa pola snage, na iskustvo, bez velike potrošnje energije, pa su zato mali favoriti protiv Reala u finalu. Ipak, španski gigant ima ubedljivo "najdužu" klupu, tako da može da kompenzuje činjenicu da je imao jačeg rivala u polufinalu i nešto više se potrošio.\nAko Fenerbahče sutra pobedi, Željko Obradović će ući u legendu kao prvi trener sa dvocifrenim brojem titula klupskog prvaka Evrope, što će biti veoma teško dostići i prestići u budućnosti.\nMeđutim, ako slavi "kraljevski klub" i tada će to biti "okrugli" jubilej, jer će madridski gigant postati prva ekipa na "Starom kontinentu" sa 10 trofeja u Kupu šampiona/Evroligi.\nMeč za treće mesto igra se u beogradskoj "Štark areni" u nedelju od 17 časova (CSKA- Žalgiris), dok su u velikom finalu od 21 sat sastaju Fenerbahče i Real.\nPRVA FAZA KOŠARKAŠKE EVROLIGE - 15. KOLO: Pobeda Zvezde u Milanu, Bjelica MVP PRVA FAZA KOŠARKAŠKE EVROLIGE - 22. KOLO: Rutinska pobeda Crvene zvezde, Armani preslab SVETSKO PRVENSTVO ZA ODBOJKAŠICE U JAPANU 2018: Srbija opet u najboljih šest, povrede veliki problem u završnici turnira Sirija: Treba li svet da strahuje od novog svetskog rata? ZAVRŠENO SP U VODENIM SPORTOVIMA U RUSIJI: Srbija dominantno do zlata, potop Hrvata WTA TURNIRI GVANGŽU I TOKIO: Furiozna Jelena deklasirala Alertovu za 14. titulu u karijeri KVALIFIKACIJE ZA SVETSKO PRVENSTVU U FUDBALU U RUSIJI 2018: Veliki preokret Srbije u Tbilisiju ATP MASTERS 1000 TURNIR U ŠANGAJU: Novak lako do četvrtfinala, Viktor i Nenad eliminisani ATP MASTERS 1000 ŠANGAJ, WTA HONGKONG: Porazi Novaka i Jelene, ništa od odbrane trofeja ODBOJKAŠKE KVALIFIKACIJE ZA OLIMPIJSKE IGRE U RIJU: Pobeda Srbije za čast ATP I WTA TURNIRI DOHA, ŠENŽEN, BRIZBEJN: Sigurna igra Đokovića, novi trijumf Nine Stojanović FAJNAL FOR KOŠARKAŠKE EVROLIGE U ISTANBULU: Prva titula za Fenerbahče, deveta za Željka Obradovića IZBOR NAJBOLJIH SAJTA EUROBASKET: Ana Dabović najbolja košarkašica Evrope ZAVRŠENO EVROPSKO PRVENSTVO ZA RUKOMETAŠE: Nemačka prvak, Hrvatskoj bronza ITF TURNIR ORANŽ BOUL 2016: Miomir Kecmanović odbranio titulu i prvo mesto na listi juniora


Rada Trajković o tenzijama na Kosovu: Današnji događaji su posljedica Vučićevih akcija – Sandžačke Novine\nRada Trajković o tenzijama na Kosovu: Današnji događaji su posljedica Vučićevih akcija\n„Gospodine Vučiću, 2016. potpisali ste sporazum o tablicama sa rokom od pet godina koji je upravo istekao. Taj dogovor potpisan je u sklopu Briselskih pregovora čije rezultate od 2013. implementirate netransparentno, kroz kriminogene elemente na terenu i Vaš politički ’satelit’ Srpsku listu.“\nApelujem na Vas da se već jednom naučite državništvu i prestanete da dezinformišete Srbe na sjeveru, već da im kažete istinu u lice. Današnji događaji posljedica su Vaših akcija koje Priština sada koristi. Dosta je bilo destabilizacije naše zajednice spletkama i lažima!“, napisala je na svom Twiter nalogu Rada Trajković.\nPeđa se obesio jer su mu branili brak sa muslimankom? / U SMRT ZBOG LJUBAVI


- Završni ispit je rezultat celokupnog rada i ponašanja učenika tokom osmogodišnjeg školovanja. Ko je redovno učio i trudio se, ni završni ispit mu neće teško pasti. I pored toga, to je za učenike jedna nova situacija gde se ispituju na jedan drugačiji način i u drugačijim okolnostima. Roditelji bi trebalo da im pruže podršku i požele puno uspeha i da daju sve od sebe. U tom trenutku je bitno da razmišljaju o zadatku, a ne da razmišljaju mnogo unapred, šta će biti ako ne urade dobro i slično. Znači da se ne bave predviđanjima, već da budu koncentrisani, usredsređeni na zadatak, pažljivi i da razmišljaju pozitivno. Poruka treba da bude kratka i efektna, i da se odnosi na to da razmišljaju, ne žure i da daju sve od sebe, naravno i da slušaju uputstva dežurni nastavnika - objašnjava psiholog Marina Đorđević za Žena.rs.


Petostruko ubistvo u Makedoniji: Pucalo više osoba iz tri vrste oružja\nNa pet Makedonaca, koji su nađeni ubijeni blizu Skoplja, pucalo je više izvršioca iz neposredne blizine, sa tri tipa oružja.\nMinistarka unutrašnjih poslova Makedonije Gordana Jankulovska je na pres konferenciji u Skoplju iznela te podatke na osnovu dosadašnje analize čaura koje su pronađene na mestu hladnokrvnog ubistva, koje je dovelo do novog pogoršanja međuetničkih odnosa u Makedoniji.\nJakulovksa je takođe rekla da se identitet počinioca hladnokrvnih ubistava pre dva dana još ne može utvrditi i zbog toga apelovala na uzdržanost i prestanak špekulacija o etničkoj pripadnosti ubica.\nMinistarka je ujedno uputila i poruku ubicama da ne mogu izbeći pravdu I zamolila građana da okupljanja povodom Uskrsa ne iskoriste za eskalaciju nereda.\nU skopskom naselju Radišani i dalje je napeto, a blokade koje je postavilo lokalno stanovništvosu uklonjene. I dalje su raspoređenje jake policijske snage, da bi sprečile eventualne incidente kojih je juče bilo nekoliko u tom delu grada.